qundao/data-zh-poetry huggingface dataset:
湖學別蘇召叟
作者：劉過
朝代：宋

失學老無成，寧不心自慊。
子卿生吾後，逸俊眼未見。
委身入罏錘，顧此金百鍊。
有如頑鈍質，豈可便磨剗。
看君說經旨，不異瓴水建。
小詩雖有技，風味亦不淺。
我途未易窮，本自安眠飯。
俯仰道德光，耳目自濡染。
凉風忽秋思，一夜窗紙颭。
平生湖海夢，高興動淮沔。
追思狂踪跡，失處不可掩。
醉搥黄鶴樓，一擲賭百萬。
只今覺衰甚，四海遊已倦。
所餘習氣在，未了一第欠。
師友貴隆親，古學當自反。
小夫事機械，心甚山川險。
半生客吳粵，生死交情見。
誰知塵土中，得君初識面。
何時束裝來，草草衾裘辦。
密邇戀軒誠，功名期歲晚。
滿庭芳
作者：劉過
朝代：宋

淺約鴉黃，輕勻螺黛，故教取次梳妝。減輕琶面，新樣小鸞凰。每為花嬌玉軟，慵對客、斜倚銀床。春來病，蘭薰半歇，滿笐舞衣裳。悲涼。人事改，三春穠豔，一夜繁霜。似人歸洛浦，雲散高唐。痛念平生情分，孤負我、臨老風光。羅裙在，憑誰留意，去覓反魂香。
滿江紅
作者：劉過
朝代：宋

敵面風輕，一兩點、海棠微雨。春總在、英雄元帥，曉來遊處。樓閣萬家簾幕卷，江郊十里旌旗駐。有黃鸝、百舌囀新聲，垂楊舞。寒食近，喧簫鼓。車馬鬧，銅鞮路。盡不妨沈醉，與花為主。風韻可將圖畫比，笑談盡是驚人語。問何如、鄒湛峴山頭，陪羊祜。
滿江紅
作者：劉過
朝代：宋

獵獵風蒲，畫船轉、碧灣沙浦。都不是、蓼汀桃岸，橘州梅渚。指點山公騎馬地，經由羊祜登山處。悄一如、人在水晶宮，銷煩暑。薰風動，簾旌舉。秦箏奏，凌波舞。拼冰壺沈醉，晚涼歸去。侵岸一篙楊柳浪，過雲幾點荷花雨。倚樓人、十里憑闌干，神仙侶。
滿江紅
作者：劉過
朝代：宋

霜樹啼鴉，梅欲放、小春清曉。慶初度、佩環風外，笑聲雲表。一柱獨擎樑棟重，十年整頓乾坤了。種春風、桃李滿人間，知多少。功甚大，心常小。居廊廟，思耕釣。奈華夷休慼，系王顰笑。盟府山河書帶礪，成周師保須周召。看貂蟬、綠鬢本天人，真難老。
漁翁
作者：劉過
朝代：宋

短篷三尺寄烟波，短褐休休歲月過。
江海不知戎馬事，酒酣搔首唱漁歌。
無錫道觀
作者：劉過
朝代：宋

門外紅塵市一廛，買瓜買李興悠然。
樹根石透月灑落，殿閣屋多風折旋。
賣墨道人勤置酒，能詩老子欲飛仙。
髑髏南面蛆蟲輩，鵬鷃逍遥各自天。
王農丞舟中
作者：劉過
朝代：宋

危檣高占飛鴉字，京淮兩路傳宣使。
面如玉盤腰有金，見說京淮已無事。
儒生性命何足憐，十年厭聞犬羊膻。
一朝悔禍亦不惡，且願四海皆安眠。
瓜州歌
作者：劉過
朝代：宋

今年城保寨，明年城瓜州。
寇來不能禦，賊去欲自囚。
偉哉淮南鎮，禹貢之揚州。
念昔蕞爾虜，馬箠輕江流。
翠華離金陵，人有李郭不。
幸被帳下兒，一箭斃其酋。
帝羓有遺臭，鮮血粘髑髏。
敗軍慘無主，蛇豕散莫收。
勢當截歸路，盡與俘馘休。
甲兵洗黄河，境土盡白溝。
天予棄不取，區區乃人謀。
金帛輸東南，禮事昆夷優。
參差女牆月，深夜照敵樓。
泊船運河口，頗爲執事羞。
登凌雲高處
作者：劉過
朝代：宋

攝衣更上一層樓，纔到層霄最上頭。
方識乾坤真轉轂，好知身世付虛舟。
九秋草木嵐烟濕，萬里山川海氣浮。
更欲杖藜窮望眼，眼中何處認神州。
登昇元閣故基
作者：劉過
朝代：宋

脚力倦矣曷少休，侵晨更作昇元遊。
眼中已不見二百四十尺突兀之高樓，但見炊煙萬竈宿貔貅。
上有啼鴉噪鵲如泣訴，下有藤蔓老樹根據枝相虯。
想其結締初，匠石巧與造物侔。
桷榱枅栱不知幾大木，一木牽挽回萬牛。
山川退聽左右受約束，日月烏兔早暮東西流。
阿房之旗矗立矮如戟，臨春結綺望仙三閣俱下頭。
盃埦塊潜培塿而已矣，蹄涔洞庭芥爲舟。
拄撐霄漢彈壓大千界，下歷梁唐秦隋晉漢周。
一朝世故有翻覆，禍結祝融回祿與鬰攸。
灰飛障天烟焰熾，一火三月爛不收。
遂使觚稜化草莽，丹雘成墟丘。
吾聞至人侈儉初何心，有茅一把蓋頭便可留。
何必窮極土木事妖怪，脧削赤子膏血斂以裒。
是故子劉子，不仙不佛亦不侯。
視鸞臺鳳閣爲蘧廬，百萬買宅亦夢幻泡影漚。
江西豈無家，白沙翠竹泉石幽。
茅簷曝日搔背癢，籬缺牆破手葺修。
如以天地爲室廬，日月行住坐卧得自由。
不爲朱門是，不作白屋羞。
有時騎鯨千里遊汗漫，有時蛤蜊遽食龜殻秋。
彼昇元閣者亟成而復壞，腸亦不能爲之斷，心亦不能爲之憂。
造物何足云，此身自贅疣。
譽堯毀桀未必公是非，丘跖兩窖蟻與螻。
日斜諸公急下山，我有斗酒歸去來兮相與勸酬。
登曠軒
作者：劉過
朝代：宋

去春曾與客，携手過橋來。
寺陰松極美，塢深桃不開。
紅塵萬里去，白首一年回。
凈洗曠軒眼，雪天閒看梅。
登清凉臺寺
作者：劉過
朝代：宋

江南江北許多山，到處登臨得凭欄。
老木漸丹霜有信，怒濤衝岸水生寒。
倦遊半世烏三匝，往事千年指一彈。
落日正西催上馬，依依回首問長安。
登白雲絕頂
作者：劉過
朝代：宋

雨罷新晴怯宿寒，一簾秋色滿闌干。
欲窮大地三千界，須上高峰八百盤。
累世避人秦婦子，一時驚客漢衣冠。
塵寰元有清吟處，便作三山蓬島看。
發舟
作者：劉過
朝代：宋

寶氣亭前首問途，清飈日日送籧篨。
丹楓無處不愁客，白鷺有情如導吾。
青竹閒垂任子釣，紫鱗時掣季鷹魚。
烟波渺渺江天晚，水宿又聽溪鳥呼。
盱眙行
作者：劉過
朝代：宋

車徐行，馬後馳，天寒遊子來盱眙。
功名邂逅未可知，生身畢竟要何爲。
既不起草黄金閨，又不侍宴白玉墀。
何不夜投將軍飛，勸上征伐鞭四夷。
滄海可填山可移，男兒志氣當如斯。
安能生死困毛錐，八韵作賦五字詩。
金牌郎君黄頭兒，有眼不忍重見之。
志大才疎浩無期，逢人舉似人笑嬉。
謂之癡人未必癡，喚作奇士何能奇。
祝英臺近
作者：劉過
朝代：宋

笑天涯，還倦客。欲起病無力。風雨春歸，一日近一日。看人結束征衫，前呵騎馬，腰劍上、隴西平賊。鬢分白。只可歸去家山，無田種瓜得。空抱遺書，憔悴小樓側。杜鵑不管人愁，月明枝上，直啼到、枕邊相覓。
竹香子
作者：劉過
朝代：宋

一瑣窗兒明快。料想那人不在。熏籠脫下舊衣裳，件件香難賽。匆匆去得忒煞。這鏡兒、也不曾蓋。千朝百日不曾來，沒這些兒個採。
答曹元章
作者：劉過
朝代：宋

先生修廉隅，日日自驚畏。
老夫寄杯酒，狂亦非所諱。
酸鹹雖不同，各自有正味。
切莫對癡人，說夢其詞費。
簡季文
作者：劉過
朝代：宋

衰鬢蕭騷半欲絲，尚能隨隊作兒嬉。
棋無殺意從人活，琴有仁聲却自悲。
落魄陳平歸漢日，中傷張祿入秦時。
諸公莫作狂夫看，恐是英雄未可知。
簡能仁禮老
作者：劉過
朝代：宋

幻身到處等空虛，習氣依然未掃除。
柏樹子邊尋祖意，栴檀林下伴僧居。
三千世界初無礙，十二時辰得自如。
牛糞火堆煨芋熟，時時拾得懶殘餘。
糖多令·唐多令
作者：劉過
朝代：宋

解纜蓼花灣。好風吹去帆。二十年、重過新灘。洛浦凌波人去後，空夢繞、翠屏間。飛霧溼征衫。蒼蒼煙樹寒。望星河、低處長安。綺陌紅樓應笑我，為梅事、過江南。
紅酒歌呈京西漕劉郎中立義
作者：劉過
朝代：宋

桃花爲麯杏爲糵，酒醖仙方得新法。
大槽迸裂猩血流，小槽夜雨真珠滴。
峴山之北古襄陽，春風爛漫草花香。
乘軺誰爲部使者，金閨通籍尚書郎。
兒樣愛民真父母，十萬人家感恩厚。
鵝兒不酌宜城黄，流霞造此江南酒。
輪蹄日日行樂同，琥珀瀲灧琉璃鍾。
珊瑚枝下貴公子，人面日色相爭紅。
欄桿十二開簾幔，腰鼓轟雷奏仙樂。
翠翹金鳳大隄倡，玉纖捧勸羅衣薄。
人生百歲能幾何，海棠花開春較多。
有貂可解換一斗，醉到天曉待作麽。
聞杜宇
作者：劉過
朝代：宋

杜宇幾聲烟靄外，相思只在蜀山陰。
閒愁不共花飛盡，贏得傷春一片心。
聞鶑
作者：劉過
朝代：宋

東風扶日上花枝，恰恰幽禽弄暖時。
百囀忽驚春夢破，間關石上話相思。
聽阮
作者：劉過
朝代：宋

絳蠟攢花夜氣橫，樽前更著許風情。
却將江上風濤手，來聽紗窗側阮聲。
聿追菴題壁
作者：劉過
朝代：宋

路轉羊腸曲，山藏蝸角深。
樹多成蔭密，水少亦悲吟。
露草重陽淚，風花寒食心。
摩挲墓銘看，久立讀碑陰。
臨江仙
作者：劉過
朝代：宋

數疊小山亭館靜，落花紅雨園林。畫樓風月想重臨。琵琶金鳳語，長笛水龍吟。青眼已傷前遇少，白頭孤負知音。苔牆蘚井夜沈沈。無聊成獨坐，有恨即沾襟。
臨江仙
作者：劉過
朝代：宋

滿院花香晴晝永，愔愔亭戶無人。誰將心緒管青春。遊絲知我懶，江柳也眉顰。近水遠山都積恨，可堪芳草如茵。何曾一日不思君。無書憑朔雁，有淚在羅巾。
臨江仙
作者：劉過
朝代：宋

紅袖扶來聊促膝，龍團共破春溫。高標終是絕塵氛。兩箱留燭影，一水試雲痕。飲罷清風生兩腋，餘香齒頰猶存。離情悽咽更休論。銀鞍和月載，金碾為誰分。
臨江仙
作者：劉過
朝代：宋

行道橋南無酒賣，老天猶困英雄。
臨江仙
作者：劉過
朝代：宋

長短驛亭南北路，蒙茸醉擁駝裘。雪天行計欠人留。嚴風催酒醒，微雨替梅愁。自作小詞呵凍寫，冷金淡襯銀鉤。此情知得幾時休。寒雲迷洛浦，殘夢繞秦樓。
自嘆
作者：劉過
朝代：宋

羣公列屋居，官貴輒鼎台。
艷粧照珠翠，寒谷噓春回。
書生窮蹇甚，一笑百禍胎。
何時業債盡，面目還本來。
自宣溪過早禾渡·其一
作者：劉過
朝代：宋

雨後斜陽未見晴，曉看紅日報窗明。
筍輿十里宣溪路，剗地濃雲脚裏行。
自宣溪過早禾渡·其二
作者：劉過
朝代：宋

梅欲攙春菊送秋，早來渡口晚烟收。
風從灘上催船過，滾起寒沙一併流。
自慚
作者：劉過
朝代：宋

一榻留人去便垂，自慚非友亦非師。
初無伎倆惟貪酒，遇有工夫或賦詩。
曬日棗林紅磊落，響風桐葉碧參差。
人家正做鱸魚鱠，老子秋來却自悲。
自述·其一
作者：劉過
朝代：宋

扁舟送客出姑蘇，晚泊吳江夜雨餘。
波浪稍平風力定，青黄相間橘林疎。
匆忙旅館催行酒，草率杯盤旋買魚。
與我壁間書歲月，無人爲作小王書。
自述·其二
作者：劉過
朝代：宋

精神凋耗鬢毛衰，劫火光中第幾回。
無可奈何教老去，有時猛省忽愁來。
師崇道學原非僞，客寄蘇州却類獃。
明日重陽又佳節，得錢且醉菊花杯。
與青原正庵老
作者：劉過
朝代：宋

倦行老矣徧東南，最後青原識正庵。
無法更求身外說，有禪應向意中參。
春風遶寺雨花墜，石鼎烹茶泉味甘。
暫脫塵囂聊稅駕，與君相對款清談。
舟中
作者：劉過
朝代：宋

下水南風未覺難，我舟不動穩如山。
東西日月尋常事，變化烟雲頃刻間。
沙鳥似驚皆退避，林巒如畫亦渾閒。
歸期只欲長安近，屈指何時到北關。
舟中
作者：劉過
朝代：宋

扁舟去時風怒惡，舟入深溪雪花落。
我行無事有底忙，且向荻花深處著。
鄰船乞火炮蛤蜊，樽中濁醪把一巵。
陶陶萬事不復理，凍口且吐寒酸時。
舟中偶作
作者：劉過
朝代：宋

日日拖舟上碧溪，寒灘水淺草離離。
尺書雁斷歲行盡，五兩風輕帆去遲。
白鷺導吾如有志，丹楓愁客亦何爲。
關頭要趁梅花約，更著寬程五日期。
舟次富池寄九江諸公
作者：劉過
朝代：宋

既無文彩又顛狂，五十餘年夢一場。
錯認我爲林子晦，也教人喚賀知章。
樽前鶴翅從誰舞，老去槐花尚自忙。
船解酒醒人不見，長江萬里水茫茫。
艤舟采石
作者：劉過
朝代：宋

我昔南遊武昌夏口之山川，赤壁弔古齊安邊。
又嘗北抵鶴唳風聲地，八公山前望淝水。
誰令艤舟牛渚磯，樓船蔽江憶當時。
周郎未戰曹瞞走，謝安一笑苻堅危。
黄雲如屯夜月白，箭痕刀痕滿枯骨。
健兒飯飽飲馬來，意氣猶雄歌尚烈。
只今采石還戍兵，諸將奄奄泉下人。
飯囊盛飯酒甕酒，位去三衙稱好手。
萱草
作者：劉過
朝代：宋

不盡人間萬古愁，却評萱草解忘憂。
開花若總關憔悴，誰信浮生更白頭。
蘄州道中
作者：劉過
朝代：宋

如箭陰風劈面吹，雪花斜夾雨垂垂。
胸中自有平戎策，路入蘄州冷不知。
蝶戀花
作者：劉過
朝代：宋

寶鑑年來微有暈。懶照容華，人遠天涯近。昨夜燈花還失信。無心更唱《江城引》。行過短牆回首認。醉撼花梢，紅雨飛成陣。拌了為郎憔悴損。龐兒恰似江梅韻。
蝶戀花
作者：劉過
朝代：宋

簾幕聞聲歌已妙。一曲尊前，真個梅花早。眉黛兩山誰為掃。風流京兆江南調。醉得白鬚人易老。老去侯鯖，舊也曾年少。後夜短篷霜月曉。夢魂依約雲山繞。
襄陽歌
作者：劉過
朝代：宋

十年著脚走四方，胡不歸來兮襄陽。
襄陽真是用武國，上下吳蜀天中央。
銅鞮坊裏弓作市，八邑田熟麥當糧。
一條路入秦隴去，落日彷彿見太行。
土風沉渾士奇傑，嗚嗚酒後歌聲發。
歌曰人定兮勝天，半壁久無胡日月。
買劍傾家貲，市馬託生死。
科舉非不好，行都兮萬里。
人言邊人盡粗材，卧龍高卧不肯來。
杜甫詩成米芾寫，二三子亦英雄哉。
襄陽雪中寄江西諸友
作者：劉過
朝代：宋

雨澀風慳夜向闌，粉花飄撲客衣單。
功名有分平吳易，貧賤無聞訪戴難。
懶逐銀盃行處馬，靜思玉鑑舞時鸞。
詩成咫尺誰堪寄，當與邦人醉底看。
西江月
作者：劉過
朝代：宋

堂上謀臣尊俎，邊頭將士干戈。天時地利與人和。燕可伐歟曰可。今日樓臺鼎鼐，明年帶礪山河。大家齊唱大風歌。不日四方來賀。
西江月
作者：劉過
朝代：宋

樓上佳人楚楚，天邊皓月徐徐。呼童忙為卷蝦鬚。試問中情幾句。圓少卻因底事，缺多畢竟何如。嫦娥無語謾躊躇。飛過畫欄西去。
西江月
作者：劉過
朝代：宋

素面偏宜酒暈，曉妝淨洗啼痕。只疑身是玉梅魂。長為春風瘦損。冉冉煙生蘭渚，娟娟月掛愁村。落花飛絮耿黃昏。又是一番新恨。
西江月
作者：劉過
朝代：宋

細雨黃梅初熟，微風燕子交飛。手拈團扇寫新題。心事懨懨難寄。片月只堪供恨，雙星卻有重期。石榴裙子正芬菲。知為何人慵系。
西湖別舍弟潤之
作者：劉過
朝代：宋

幾度歸程入夢間，秋鴻社燕兩爲難。
西湖半夜風雨急，交泗一床心膽寒。
落第我爲中酒味，圜橋子亟洗儒酸。
臂弓秣馬長淮去，莫笑狂夫老據鞍。
西湖次弟潤之韵
作者：劉過
朝代：宋

舊說西湖好，春來更一遊。
林逋山際宅，蘇小水邊樓。
行密柳堤閙，樹多花影稠。
天堂從此去，真箇說杭州。
觀三疊泉
作者：劉過
朝代：宋

五老峰北嵯峩顛，龍泉三疊來自天。
只因開闢便有此，山雲蔽護經歲年。
一朝何事失扃鐍，樵者得之人共傳。
欲往從之人憚遠，險溪絕壑窮攀緣。
初疑霜崩湧天谷，翻若雲奔不岩宿。
散爲飛風颺輕煙，垂似銀絲貫珠玉。
隨風變態難盡名，觀者洞駭心與目。
清寒侵袂心益爽，清甘熨齒手屢掬，我欲攬之作玉虹。
似開九丈錦屏風，有若插碧金芙蓉。
笑騎揮斥凌太空，窮源直到天河東。
觀白鷺洲風濤
作者：劉過
朝代：宋

一聲雷鼓挾風威，頃刻衝濤沒釣磯。
行客駭看銀漢落，陽侯驚起玉山飛。
蛟龍便爾爭先化，鷗鷺茫然失所依。
安得長竿入吾手，翩然東海釣鼇歸。
謁京口張守·其一
作者：劉過
朝代：宋

未識諸人名已侯，一麾應此滯徐州。
誰知安石恐未免，欲借寇君何可留。
遺愛與山同北固，平生作計豈東周。
上方已聽尚書履，聲在星辰最上頭。
謁京口張守·其二
作者：劉過
朝代：宋

危樓年少記登臨，老矣重來力不禁。
風月欲談嫌許事，山川不險似人心。
淡烟衰草鄉關遠，細雨黄花節序深。
雖有小詩行樂處，世無知己爲誰吟。
謁易司諫·其一
作者：劉過
朝代：宋

已死姦諛老舐牛，非才詎可鎮西州。
豺狼逐去羣狐懼，鷙鳥雖多一鶚秋。
天下孤寒有生意，諸蕃元帥爲清修。
太平更有當年事，未可廉纖只麽休。
謁易司諫·其二
作者：劉過
朝代：宋

十載長安五往來，立談無語口慵開。
懶看齷齪隨時士，誰是艱難濟世才。
韋布豈無堪將相，廟堂未易賤蒿萊。
上書欲謁平章去，光範門前肯自媒。
謁江華曾百里·其一
作者：劉過
朝代：宋

摳衣三十年前事，曾以諸生傍絳紗。
一國所尊吾白下，雙鳬猶遠令江華。
時來館學總餘事，老去衣冠懷故家。
共怪我門郊島外，狂生尚有一劉叉。
謁江華曾百里·其二
作者：劉過
朝代：宋

鬢髮已皤非故吾，依然破帽老騎馿。
江邊遊子斷腸句，漢殿逐臣流涕書。
父祖松楸三世塚，弟兄桑梓百年居。
狐丘未死歸心切，未有相如駟馬車。
謁淮西帥
作者：劉過
朝代：宋

家住徐城未卜還，歸心正在杳冥間。
東遊吳魏三千里，西入成都一萬山。
解使愁腸能寸寸，空令淚眼已斑斑。
此情不告英雄帥，說向兒曹總是閒。
謁蘇州守
作者：劉過
朝代：宋

十年狂蕩客征途，時爲文章未剖符。
引臂欲攀天上月，回身却礙日中烏。
窮愁自是真男子，慷慨須投大丈夫。
聞道使魚鰲海闊，特將香餌釣姑蘇。
謁郭馬帥
作者：劉過
朝代：宋

千金買駿馬，百金市蛾眉。
長安酒家樓，揮洒驚人詩。
天子不得臣，公卿氣吞之。
俯視兒女輩，自詭男子奇。
誰知金陵都，五年重來茲。
黑貂日以敝，塵埃鬢成絲。
故人風雨散，知己今爲誰。
郭侯山西英，而有熊豹姿。
巍峩西忠廟，喬木人所思。
垂芳到雲仍，大將奕世爲。
兄弟各三衙，父子步武隨。
萬戶侯冠軍，金印何纍纍。
雖然平戎策，終鬰未得施。
方今羣胡擾，似覺虜運衰。
達靼軍其西，會以蒙國斯。
蛇豕互吞噬，干戈極猖披。
盜賊毛蝟起，歛民及刀錐。
父老思漢官，壺漿傒王師。
吾君自神武，妙算出籌帷。
收攬天下才，尺寸不可遺。
機會一日來，恢復此其時。
况如郭侯者，禮賢正謙卑。
使之會雲龍，列城歸指麾。
安知古中原，不使同驅馳。
過也久淪落，狂名諸公知。
然亦壯心膽，志慕鞭四夷。
脫靴呼將軍，舉扇障元規。
有音世不賞，詩酒聊自嬉。
霜風忽無情，一夜冷徹肌。
高卧百尺樓，閉門無晨炊。
起視匣中劍，依舊光陸離。
有恩或可報，一死所不辭。
謁金陵武帥李奭時叩殿帥爲易憲章求書碑·其一
作者：劉過
朝代：宋

江南無此一雄藩，穩稱將軍小踞蟠。
韜畧世傳天下少，棣華鼎峙帥臣難。
狂胡要使如灰滅，中國先須大器安。
慘慘塵沙天欲雪，北風凜凜劍芒寒。
謁金陵武帥李奭時叩殿帥爲易憲章求書碑·其二
作者：劉過
朝代：宋

搏虎屠龍兩未成，蕭然華髮一書生。
狂蹤潦倒初無定，老氣崢嶸自不平。
借馬飽遊雲夢澤，歸舟小駐石頭城。
磨崖已辦中興頌，洗眼西湖看北征。
讀書
作者：劉過
朝代：宋

重尋讀書盟，筆硯已荆棘。
只堪把鉏在，趁此尚有力。
世途風波惡，躬履見險側。
敢云賣文活，一錢知不直。
賀新郎
作者：劉過
朝代：宋

倦舞輪袍後。正鸞慵鳳困，依然怨新懷舊。別有豔妝來執樂，春筍微揎羅袖。試一曲、琅璈初奏。莫放珠簾容易卷，怕人知、世有梨園手。釵玉冷，釧金瘦。燭花對翦明於晝。畫堂深、屏山掩翠，炭紅圍獸。錯認佩環猶未是，依約雛鶯囀柳。任箭滴、銅壺銀漏。一片雄心天外去，為聲清、響徹雲霄透。人醉也，尚呼酒。
賀新郎
作者：劉過
朝代：宋

多病劉郎瘦。最傷心、天寒歲晚，客他鄉久。大舸翩翩何許至，元是高陽舊友。便一笑、相歡攜手。為問武昌城下月，定何如、揚子江頭柳。追往事，兩眉皺。燭花細翦明於晝。喚青娥、小紅樓上，殷勤勸酒。暱暱琵琶恩怨語，春筍輕籠翠袖。看舞徹、金釵微溜。若見故鄉吾父老，道長安、市上狂如舊。重會面，幾時又。
賀新郎
作者：劉過
朝代：宋

彈鋏西來路。記匆匆、經行十日，幾番風雨。夢裡尋秋秋不見，秋在平蕪遠樹。雁信落、家山何處。萬里西風吹客鬢，把菱花、自笑人如許。留不住，少年去。男兒事業無憑據。記當年、悲歌擊楫，酒酣箕踞。腰下光芒三尺劍，時解挑燈夜語。誰更識、此時情緒。喚起杜陵風月手，寫江東渭北相思句。歌此恨，慰羈旅。
賀新郎
作者：劉過
朝代：宋

曉印霜花步。夢半醒、扶上雕鞍，馬嘶人去。嵐溼青絲雙轡冷，緩鞚野梅江路。聽畫角，吹殘更鼓。悲壯寒聲撩客恨，甚貂裘、重擁愁無數。霜月白，照離緒。青樓回首家何處。早山遙、水闊天低，斷腸煙樹。誰念天涯牢落況，輕負暖煙濃雨。記酒醒、香銷時語。客裡歸韉須早發，怕天寒、風急相思苦。應為我，翠眉聚。
賀新郎
作者：劉過
朝代：宋

水浴芙蓉淨。護濃香、遲開半斂，靚妝臨鏡。長憶耶溪薰風裡，年少紅顏照映。夜露冷、酒隨香醒。回首當時同舟侶，為相思、怕折瓊瑤柄。千萬縷，意難罄。玻璃三萬六千頃。洗精神、塵埃盡絕，敻然端整。浪蕊年來都慵問，愛此濃情淡性。待移種、靈根玉井。太一真人今何在，取高花、十丈供煙艇。來伴我，泛清影。
賀新郎
作者：劉過
朝代：宋

睡覺鶯啼曉。醉西湖、兩峰日日，買花簪帽。去盡酒徒無人問，唯有玉山自倒。任拍手、兒童爭笑。一舸乘風翩然去，避魚龍、不見波聲悄。歌韻歇，喚蘇小。神仙路遠蓬萊島。紫雲深、參差禁樹，有煙花繞。人世紅塵西障日，百計不如歸好。付樂事、與他年少。費盡柳金梨雪句，問沈香亭北何時召。心未愜，鬢先老。
賀新郎
作者：劉過
朝代：宋

老去相如倦。向文君說似，而今怎生消遣。衣袂京塵曾染處，空有香紅尚軟。料彼此、魂銷腸斷。一枕新涼眠客舍，聽梧桐、疏雨秋聲顫。燈暈冷，記初見。樓低不放珠簾卷。晚妝殘、翠鈿狼藉，淚痕凝面。人道愁來須殢酒，無奈愁深酒淺。但寄興、焦琴紈扇。莫鼓琵琶江上曲，怕荻花、楓葉俱悽怨。雲萬疊，寸心遠。
賀新郎
作者：劉過
朝代：宋

院宇重重掩。醉沈沈、亭陰轉午，繡簾高卷。金鴨香濃噴寶篆，驚起雕樑語燕。正一架、酴醿開遍。嫩萼梢頭舒素臉。似月娥、初試宮妝淺。風力嫩，異香軟。佳人無意拈針線。繞朱闌、六曲俳徊，為他留戀。試把花心輕輕數，暗卜歸期近遠。奈數了、依然重怨。把酒問春春不管。枉教人、只恁空腸斷。腸斷處，怎消遣。
賞心亭
作者：劉過
朝代：宋

何人將我此來游，白鷺那知客有愁。
如子矜持山玉立，似予迂闊水盤洲。
塵襟抖擻風雲入，石刻摩挲歲月流。
惆悵謫仙鸞馭遠，離離別恨黯灘頭。
賦羊腰腎羹
作者：劉過
朝代：宋

拔毫已付管城子，爛胃曾封關內侯。
死後不知身外物，也隨樽俎伴風流。
贈侯戎
作者：劉過
朝代：宋

江淮萬里以詩行，此老胸中有甲兵。
何止據鞍猶矍鑠，試教落筆便縱橫。
逢時有用真才出，知己不遭儒者輕。
若見英雄今馬帥，爲言劉子尚狂生。
贈劉叔擬招山
作者：劉過
朝代：宋

不醉何勞飲，無詩底用吟。
百年爲客老，一念愛鄉心。
草路青原淚，烟波白鷺心。
班超歸未得，愁見舊家林。
贈張道士
作者：劉過
朝代：宋

修廊行盡到山齋，中有高人百念灰。
門外不知春出筍，池邊惟見地生苔。
內丹久鍊龍長在，大藥將成鶴屢來。
想見年年朝玉帝，眉間一點淡黄開。
贈永嘉張相士
作者：劉過
朝代：宋

青城遊遍蜀中山，歸看公卿飽已諳。
桀驁稍能兒德祖，興亡何闕百曹參。
諸公富貴紙上語，滿座風雷終日談。
我似北人君記取，偶然留滯在東南。
贈經長老
作者：劉過
朝代：宋

菜肚老子禪已飽，愛人從臾作詩僧。
客來無處著歡喜，一語不曾談葛藤。
贈術士
作者：劉過
朝代：宋

一性圓明俱是佛，四方落魄總成仙。
逢人只可少說話，賣卜不須多覓錢。
退一步行安樂法，道三箇好喜歡緣。
老夫亦欲挑包去，若要相尋在酒邊。
贈許從道之子祖孫
作者：劉過
朝代：宋

祖孫今年幾年齒，兩髻紞紞垂到耳。
讀書要以六經先，次第漢唐十七史。
老夫之見竊不然，別有一說爲舉似。
方今孽胡日衰甚，河朔早暮風塵起。
腐儒酸寒作何用，國家所欠奇偉士。
丈夫立身兩字盡，臣子忠孝而已矣。
吾觀汝相頭面闊，顔色粗厚黑而紫。
汝翁七十鬢髮轉，汝父科第遲如此。
與生生死蠹文字，土田官人村夫子。
不如左彎右挾弓，肉食封侯差快耳。
贈趙道卿
作者：劉過
朝代：宋

虬髭蝟鬢虎精神，大袖披披二尺巾。
散盡貲財猶結客，畧爲言語便驚人。
斬蛟橋下懲前失，藏兔窟中甘後塵。
朝士只今誰著眼，顛狂贏得且安身。
贈鄂渚李廣文
作者：劉過
朝代：宋

曾去征袍冀主恩，青衫君已染塵痕。
故人然諾千金重，刺史文章一代尊。
楚澤地多增感慨，峽江天小易黄昏。
要知後夜相思處，細雨青燈獨掩門。
贈鄉人周從龍談命
作者：劉過
朝代：宋

廬陵儒萬人，頗亦出青紫。
老子三不歸，未省鄉里士。
暮年罕交遊，僅識子周子。
風流屬當行，豈止談天爾。
夜從青樓飲，一醉幾欲死。
贈鄉人曹倅待聘爲通州靜海宰及施博士
作者：劉過
朝代：宋

茅葦連天昨已非，二年重到最堪悲。
芹宮尚有肩吾在，花縣猶存子建知。
躑躅南飛三繞樹，淒涼北望四愁詩。
東風若不均披拂，薦福仍然又斷碑。
贈陳時可
作者：劉過
朝代：宋

交游半世已公卿，猶抱遺經對短檠。
負米過於扛鼎重，選官難似上竿行。
百年母子相依命，一片忠忱誰爲明。
燈火小樓風雨夜，歲寒時得話平生。
辭周益公
作者：劉過
朝代：宋

一曲歸歟浩浩歌，世間無地不風波。
人從貧賤識者少，事向艱難省處多。
紫塞將軍秋佩印，玉堂學士夜鳴珂。
太平宰相不收拾，老死山林無奈何。
送劉允叔還浙東
作者：劉過
朝代：宋

樹倒羣公尚不飛，先生於此獨知幾。
殺身無益事成敗，閉口不言心是非。
吳渚蓴鱸張翰去，鑑湖風月賀章歸。
從教血染長安市，一舸清風眠釣磯。
送劉從周教授
作者：劉過
朝代：宋

鳳閣鸞臺次第留，此生何必爲身謀。
工夫到易通三聖，潔白持身第一流。
桑梓靜思如子少，萍蓬自嘆此生浮。
還鄉若有過從便，會盡人間只點頭。
送友人得館遊南康
作者：劉過
朝代：宋

匏大從來速售難，依人高戴誤儒冠。
江南又客諸侯去，梅子愁人四月寒。
半世光陰旋蟻磨，百年舉子上魚竿。
世間多少不平事，盍向廬山靜處看。
送客剡溪
作者：劉過
朝代：宋

送客山陰路，春風散馬蹄。
縱觀神禹穴，深入子猷溪。
嫩草綠於染，珍禽嬌已啼。
去程千萬里，步步有雲梯。
送楊伯子
作者：劉過
朝代：宋

天下少奇士，况乎吾一州。
逢人問姓字，知子有源流。
蘭砌多黄口，蓬山半白頭。
誠齋知未可，喚作小坡休。
送王東鄉歸天台·其一
作者：劉過
朝代：宋

枚數人才難倒指，有如公者又東歸。
班行失士國輕重，道路不言心是非。
載酒青山隨處飲，談詩玉麈爲誰揮。
歸期趁得東風早，莫放梅花一片飛。
送王東鄉歸天台·其二
作者：劉過
朝代：宋

千岩萬壑天台路，一日分爲兩日程。
事可語人酬對易，面無慚色去留輕。
放開筆下閒風月，收斂胸中舊甲兵。
世事看來忙不得，百年到手是功名。
送程伯俞赴海陵蘇使君之招
作者：劉過
朝代：宋

紅裙族雕筵，一醉當鯨吸。
使君若問余，爲道貧徹骨。
送胡仲方·其一
作者：劉過
朝代：宋

略無一物將人意，更逐行軒去似飛。
賸把清吟供恵遠，聊將遠出當依歸。
送胡仲方·其二
作者：劉過
朝代：宋

鄭公句在貧何恨，劉毅家寒淚一揮。
窮達莫言鄉義重，此行畢竟是耶非。
送許閻二兄歸岳陽
作者：劉過
朝代：宋

岳鄂舊遊處，重來歲月更。
聯翩識吾友，邂逅慰平生。
風送故人遠，槐催舉子驚。
扁舟更珍重，萬里莫留行。
送金陵胡撫幹仲芳·其一
作者：劉過
朝代：宋

故家凋喪後，初識澹庵孫。
玉樹明庭角，冰澌吐話言。
荆州得上幕，楚壤带中原。
我欲附舟去，白魚朱橘繁。
送金陵胡撫幹仲芳·其二
作者：劉過
朝代：宋

共醉百斛酒，千金一笑傾。
寄情桃葉渡，弔古石頭城。
戰守籌雄地，更番出戍兵。
甕天留不住，圖畧遂西征。
遊北墅
作者：劉過
朝代：宋

客裏浮沈又一年，春風北墅故依然。
路邊花有香相引，澗下松無色可憐。
仙鶴舞隨人擊筑，神鴉飛傍客歸船。
何須故掃霜前葉，却趁東風學曉烟。
遊古仙岩
作者：劉過
朝代：宋

白蘋風裏步清秋，來作靈岩古洞遊。
笑倚飛雲訪仙迹，夕陽無語伴人愁。
遊古山
作者：劉過
朝代：宋

信步作幽討，有菴如此深。
佛燈明老屋，秋日淡疎林。
柏樹祖師意，松楸老子心。
十年棄墳墓，灑淚一悲吟。
遊岝崿山
作者：劉過
朝代：宋

倦遊華髮老飄飄，意氣依然在九霄。
努力尚能登岝崿，廢詩那可寄參寥。
欹斜古寺雲爲屋，穩帖溪流石架橋。
安得柳間桃李動，丹青吾欲畫生綃。
遊清潭呂資益蟠谷十絕·初秋
作者：劉過
朝代：宋

老子垂垂秋露下，九月空山天氣寒。
黄花剩開且勿剪，留得一秋烟雨看。
遊清潭呂資益蟠谷十絕·含暉
作者：劉過
朝代：宋

濕雲將雨過溪東，石澀灘鳴水勢雄。
忽作晚晴秋更好，月來林外透玲瓏。
遊清潭呂資益蟠谷十絕·啜羹
作者：劉過
朝代：宋

香不求知色正青，青于九畹見飄零。
山中若有離騷伴，痛飲吾知勝獨醒。
遊清潭呂資益蟠谷十絕·清潭
作者：劉過
朝代：宋

一潭清浄水無泥，潭岸無泥石更奇。
擬待月明垂釣去，前溪雨足怕龍歸。
遊清潭呂資益蟠谷十絕·漱玉
作者：劉過
朝代：宋

帝所森嚴寂不喧，九關虎豹守天門。
何人奏事含風殿，日晏鳴珂下紫垣。
遊清潭呂資益蟠谷十絕·碧蓮峰
作者：劉過
朝代：宋

前山崛起青蓮朵，色掃晴空如葉開。
若擬空花猶未了，空中安得有峰來。
遊清潭呂資益蟠谷十絕·蟠谷
作者：劉過
朝代：宋

逶迤路逐驚蛇去，轉盼不知身已高。
雪積萬層山四合，碧油幢外有旌旄。
遊清潭呂資益蟠谷十絕·谷庵
作者：劉過
朝代：宋

穹廬架屋石崚嶒，香火西風只一僧。
日晚課經猶未了，閉門先點佛前燈。
遊清潭呂資益蟠谷十絕·飲綠
作者：劉過
朝代：宋

野花紅白倚岩開，只可臨風自一杯。
謹莫放教公子見，恐携窈窕入籠來。
遊清潭呂資益蟠谷十絕·香徑
作者：劉過
朝代：宋

一花带蕊香氣滿，何況叢生樹兩行。
風露益高秋雨足，請君來此撼琳琅。
遊郭希呂石洞二十詠·倚劍
作者：劉過
朝代：宋

石壁自磨礲，三嘆用不久。
如去到人間，爲儂洗塵垢。
遊郭希呂石洞二十詠·傾月
作者：劉過
朝代：宋

去去山轉深，樹下益凄冷。
時有月烏飛，間碎梧桐影。
遊郭希呂石洞二十詠·壺天
作者：劉過
朝代：宋

逆溪隨水行，更上紫翠峰。
朱欄忽飛閣，映带烟霞重。
遊郭希呂石洞二十詠·小爛柯
作者：劉過
朝代：宋

遊戲一彈棋，歲月駒隙過。
不如兩忘機，石上跏趺坐。
遊郭希呂石洞二十詠·書院
作者：劉過
朝代：宋

力學如力耕，勤惰爾自知。
便使書種多，會有歲稔時。
遊郭希呂石洞二十詠·月峽
作者：劉過
朝代：宋

兩崖限東西，裏有一带天。
老蟾更多事，駕月下潺湲。
遊郭希呂石洞二十詠·桂壑
作者：劉過
朝代：宋

叢叢萬橫枝，羅生雜松篁。
不以巖穴幽，歲晚政自香。
遊郭希呂石洞二十詠·深秀
作者：劉過
朝代：宋

蒼髯萬松宮，窈窕一徑開。
請回俗士駕，切莫呵殿來。
遊郭希呂石洞二十詠·清曠
作者：劉過
朝代：宋

筍輿咿啞來，路轉此歇脚。
長內挾秋下，深意滿萬壑。
遊郭希呂石洞二十詠·玉泉
作者：劉過
朝代：宋

石礫沙沃盡，悠悠潭影斜。
塵襟不忍濯，爲惜無玷瑕。
遊郭希呂石洞二十詠·玉珮
作者：劉過
朝代：宋

借榻卧雲屋，欹枕仔細聽。
誤疑鳴珂聲，不知水泠泠。
遊郭希呂石洞二十詠·石井
作者：劉過
朝代：宋

銀床遶周遭，一規寒浸水。
試敲拄杖看，恐觸蛟龍起。
遊郭希呂石洞二十詠·石橋
作者：劉過
朝代：宋

隔山聞禽聲，欲往道路隔。
顧瞻此橋上，白雲出迎客。
遊郭希呂石洞二十詠·笙鶴
作者：劉過
朝代：宋

木末俯清軒，獨立久延佇。
何人騎鶴來，髣髴吹笙侶。
遊郭希呂石洞二十詠·藥圃
作者：劉過
朝代：宋

古文不可賣，未覺賣藥非。
侵晨荷鋤往，暮得芝朮歸。
遊郭希呂石洞二十詠·谷口
作者：劉過
朝代：宋

水流自何許，遠欲窮其源。
石梯苔蘚層，微有屐齒痕。
遊郭希呂石洞二十詠·閟雲
作者：劉過
朝代：宋

仙宮已降敕，雅有新遷除。
乞爲此閣使，雲物屢卷舒。
遊郭希呂石洞二十詠·韜玉
作者：劉過
朝代：宋

至寶不自獻，韜藏亦英華。
餘香被草木，秀擢幽岩花。
遊郭希呂石洞二十詠·飛雪
作者：劉過
朝代：宋

山前大飛雪，路有何處入。
蒙茸亦花飛，冷濺征衣濕。
遊郭希呂石洞二十詠·高碧
作者：劉過
朝代：宋

小山碧巉巖，直上與天齊。
詩成欲磨崖，藤羅費攀躋。
遊靈巖
作者：劉過
朝代：宋

風露凄然八月秋，瘦藤扶我到山頭。
僧居突兀飛鴻上，人跡依稀任鹿遊。
舊事已空流水在，閑情都付落花休。
越王未是真嘗膽，計出嬋娟事可羞。
過泰和宮
作者：劉過
朝代：宋

林塘漠漠亂花飛，門掩蒼苔過客稀。
蝴蝶與身俱是夢，杜鵑憐我幾時歸。
徐行便當籃輿穩，清話何妨羽扇揮。
四十九年蘧伯玉，此生畢竟是邪非。
過無錫見李元德祭酒·其一
作者：劉過
朝代：宋

戀樹棲禽暖不飛，不如弓繳有危機。
季鷹若悟蓴鱸好，應悔江東不蚤歸。
過無錫見李元德祭酒·其三
作者：劉過
朝代：宋

新變文章學未成，青雲無路致吾身。
應逢墊角諸生笑，欲效林宗却整巾。
過無錫見李元德祭酒·其二
作者：劉過
朝代：宋

高門掃日鳴珂里，吹竹彈絲煖響中。
寂寞一區如此宅，世間却有兩揚雄。
過西興
作者：劉過
朝代：宋

奔濤洶涌欲騎鯨，船去錢塘棹不停。
何日子胥鞭楚墓，傷時周顗泣新亭。
蚊虻過耳蠻音惡，蝦蟹薰人海氣腥。
吳下阿蒙非昔日，眼高相對有誰青。
郭帥遺蕨羹
作者：劉過
朝代：宋

書生窮無食肉相，老不能官猶崛强。
一杯紫蕨江西羹，萬戶封侯猶未當。
主人幕下三千士，談王說伯如蜂起。
日日椎鮮與擊肥，厭飫腥羶飽而已。
此生只願吃此羹，坐看將軍勛業成。
金山乞取一片山，要看濈濈兒拳短，窮人便是知田漢。
都中留隨州李判官
作者：劉過
朝代：宋

幸自東南好，西歸未可忙。
茶添橄欖味，酒借蛤蜊香。
絕品宜春醉，新烹趁日長。
倒囊煩厚載，歸遣北人嘗。
酒樓
作者：劉過
朝代：宋

夜上青樓去，如迷洞府深。
妓歌千調曲，客雜五方音。
藕白玲瓏玉，柑黄磊落金。
酣歌恣蕭散，無復越中吟。
醉中偶成
作者：劉過
朝代：宋

小院蒲萄月架東，舞腰忙趁鼓聲雄。
詩成綵筆分題後，人在金釵賭令中。
秋葉冷吟風浩蕩，晚林烘透日玲瓏。
腰間若佩滁州印，定有人呼作醉翁。
醉中寄王子林
作者：劉過
朝代：宋

我頭扶病醉岑岑，履歷糟丘歲月深。
行李隨身惟一劍，對花買笑亦千金。
離鄉別去天涯淚，上塚凄其寒食心。
風雨閉門無客過，爐香銷盡夜沈沈。
金陵雪中
作者：劉過
朝代：宋

風幻寒威夜撲人，曉看雲脚四垂陰。
牧羝塞上功名淚，騎馬藍關竄逐心。
冷面不春愁菀結，凍鬚如鐵恐蕭森。
晝爐醉撥灰爲字，不爲閒思煖帳金。
釣臺
作者：劉過
朝代：宋

百尺難量大丈夫，問他出處意何如。
乾坤已付劉文叔，從此先生歸釣漁。
鐵塔寺呈輕老
作者：劉過
朝代：宋

樹木有古意，軒窗多野情。
斷岡城一带，齊岸草叢生。
醉骨風蟬蛻，病身沙鳥輕。
惜無東野筆，琢句鬭僧清。
長干寺用荆公韵
作者：劉過
朝代：宋

縈紆一徑試幽尋，花竹禪房未是深。
野水不波清欲凍，崇岡有竹翠成陰。
琵琶昵昵怨兒語，蘭桂溫溫和水沈。
詩句欲追前輩後，誰呼粉黛汙清吟。
閒步
作者：劉過
朝代：宋

山徑無人鳥篆沙，杖藜閒看摘新茶。
錦綳委地筍翻籜，黄玉滿林松带花。
闕景初進納長安相值於西采石話及家事因與對酌
作者：劉過
朝代：宋

未有還家策，故鄉吾太和。
龍洲沙石健，快閣水雲多。
場屋科名累，江湖歲月磨。
茅柴一杯酒，相對奈愁何。
除夜寄盧菊磵
作者：劉過
朝代：宋

見說盧夫子，詩成手自書。
雪便金帳煖，雲蔭玉山居。
椒葉儲名酒，萍虀薦野蔬。
夜寒裩犢鼻，應念馬相如。
陪趙丞飲東軒
作者：劉過
朝代：宋

冠蓋如雲許後陪，酒紅醫老上吾腮。
轉旋舞影乾坤窄，摇撼歌聲風雨來。
魚網撒池蓮葉老，龍涎熏坐桂花開。
羣娥捧勸同文字，商畧西風更百杯。
雁·其一
作者：劉過
朝代：宋

朝隨漢使到天涯，暮與江鷗宿浦沙。
歲晚客途營一飽，稻粱多處即爲家。
雁·其二
作者：劉過
朝代：宋

萬重山水萬重雲，歲歲江南客此身。
天末西風晚來急，數行飛下一汀蘋。
雨作妨登山·其一
作者：劉過
朝代：宋

莫笑林宗折角巾，雨師堅壁助愁城。
菰蒲乍冷橫烟淡，鷗鷺驚秋立水輕。
山勢欲窮猶有路，溪流似斷又聞聲。
好懷聊擬携筇去，政愜農夫荷笠耕。
雨作妨登山·其三
作者：劉過
朝代：宋

杖履飄然不整巾，緣何問得梵王城。
淡烟翠濕千螺皺，微日烟消一紙輕。
隔山鳥語如人語，觸處風聲若水聲。
見說一犁今已足，笑歌蓬首餉夫耕。
雨作妨登山·其二
作者：劉過
朝代：宋

暑風快處岸烏巾，去去扁舟遠帝城。
過眼溪山含霧重，多情草木逗烟輕。
琴書正要疎人事，禽鳥跫然聽履聲。
莫恨漏天霖雨惡，雞窗好好筆爲耕。
雨寒寄姜堯章
作者：劉過
朝代：宋

一冬無此寒，十日不得出。
閉門坐如鈎，老去萬感入。
冶遊亦餘事，况乃燈火畢。
獨憐鏡湖春，一一各秀發。
枝條掇芳蕤，慘悴變倉卒。
凡草何足云，誰吊梅柳屈。
東城有佳士，詞筆最華逸。
持此往問之，雨濺袍袴濕。
蠻箋定送似，來時詩意澀。
醉裏作蛇鴉，行草倩蘇十。
雨華臺次胡仲芳韵
作者：劉過
朝代：宋

寒意濕烟草，浮生吹浪花。
繞臺皆峻嶺，陳迹一飛霞。
子醉辭吐鳳，吾狂字落鴉。
兒童應笑客，風颭角巾斜。
雪
作者：劉過
朝代：宋

醉枕醒來夜未央，倦身展轉厭藜床。
映窗色皎猶疑月，刮骨寒知不是霜。
雪中呈顔使君升堅·其一
作者：劉過
朝代：宋

一冬所欠者雪耳，造物忽然如戲兒。
清甚牧之江上郡，朗吟次仲館中詩。
試燈夜靜疎梅落，賣劍村深小麥滋。
多少使君調燮意，風流自有化工知。
雪中呈顔使君升堅·其二
作者：劉過
朝代：宋

陰陽舒慘剎那間，刺使天高見一斑。
人物眼中如水鑑，世情身外不冰山。
滌除瑕垢與掩匿，彈壓風雲俱澀慳。
羔酒帳金輸武庫，煮茶蕭寺等僧閒。
雪晴遊惠山
作者：劉過
朝代：宋

松杉如立密當門，長在山中管送迎。
棲石草根留雪在，響階簷溜滴春聲。
簿書撥置君能到，碑刻摩挲眼倍明。
欲作小詩無好句，只題年月記經行。
霜天曉角
作者：劉過
朝代：宋

霜天曉角。夢迴滋味惡。酒醒不襟寒力，紗窗外、月華薄。擁衾思舊約。無情風透幕。惟有梅花相伴，不成是、也吹落。
霜寒舟中
作者：劉過
朝代：宋

展轉牛衣冷不禁，著人無奈曉寒侵。
由來十月清霜重，况乃荒村白露深。
有客分金來橘社，何人塗血染楓林。
不堪青女來料理，折盡衰翁一片心。
題一犁春雨圖後
作者：劉過
朝代：宋

阿耘無田食破硯，奉親日糴供朝飯。
有田正恐拙把犂，何得更爲圖畫看。
汝父名汝汝當知，有田無田未可期。
有田不耕汝懶病，無田畫田真畫餠。
畫田之外乃畫牛，捕捉風影何時休。
頭上安頭入詩軸，全家不應猶食粥。
題京口多景樓
作者：劉過
朝代：宋

壯觀東南二百州，景于多處却多愁。
江流千古英雄淚，山掩諸公富貴羞。
北府只今唯有酒，中原在望莫登樓。
西風戰艦成何事，只送年年使客舟。
題古山菴
作者：劉過
朝代：宋

薄醉來遊此，西風吹帽紗。
倦鴉叢密樹，凉雨濕秋花。
題壁人何在，哦詩句未加。
一杯湯餠具，坐到日西斜。
題東林寺
作者：劉過
朝代：宋

爾自貪癡不肯閒，江南多少好青山。
老夫爲不愛官職，買得狂名滿世間。
題池州一覽亭
作者：劉過
朝代：宋

塵土中無絕妙詞，不能重賦翠微詩。
淋漓醉墨楊廷秀，慷慨悲吟杜牧之。
岩壑尚多吾足倦，江山信美客歸遲。
夕陽鴉點城門閉，堤上鞭垂萬柳絲。
題潤州多景樓
作者：劉過
朝代：宋

金山焦山相對起，挹盡東流大江水。
一樓坐斷水中央，收拾淮南數千里。
西風把酒閑來遊，木葉漸脫人間秋。
煙塵茫茫路渺渺，神京不見雙淚流。
君不見王勃才名今蓋世，當時未遇庸人爾。
琴書落魄豫章城，滕王閣中悲帝子。
又不見李白才思真天然，時人未省爲謫仙。
一朝放浪金陵去，鳳凰臺上望長安。
我今四海行將遍，東歷蘇杭西漢沔。
第一江山最上頭，天下無人獨登覽。
樓高思遠愁緒多，樓乎樓乎奈汝何。
安得李白與王勃，名與此樓長突兀。
題疊浪軒
作者：劉過
朝代：宋

僧房矮占一窗幽，不見當年疊浪浮。
湖已爲田知幻化，律更以教示精修。
白蓮何日還同社，頑石無時不點頭。
可惜能詩張孟輩，却無一字此間留。
題禾川龍飛英疏榮閣
作者：劉過
朝代：宋

堂扁朱書字，何人可得之。
三衙新統帥，六館老宗師。
文武無窮意，江山不盡詩。
親恩如可報，會有報君時。
題自然足軒·其一
作者：劉過
朝代：宋

秋光萬斛潑疎簾，瘦玉蕭蕭拂畫簷。
鵲尾爐中香篆冷，矮窗袖手對楞嚴。
題自然足軒·其三
作者：劉過
朝代：宋

有竹蕪生不費鉏，亭亭楚玉影癯癯。
風師自是識人意，何用縱橫十萬夫。
題自然足軒·其二
作者：劉過
朝代：宋

翠竹無多第一奇，正憂喧聒俗人知。
清風自足老僧用，只是窗前無好詩。
題雁汊峰東林寺
作者：劉過
朝代：宋

雁汊泊船去，岸頭閒訪僧。
故人留少駐，俗子見何曾。
佛屋擎天柱，心光續命燈。
任渠狂到死，吾老慢騰騰。
題高遠亭
作者：劉過
朝代：宋

戍古城荒地勢雄，一亭分半庾樓東。
廬山面目今真識，江漢朝宗此會同。
司馬宅荒惟苦竹，元規塵遠尚西風。
胡塵只隔淮河在，誰爲長驅一掃空。
題鳳凰臺
作者：劉過
朝代：宋

公子飄然有俊才，此臺翻覺在塵埃。
江淮浩渺洲渚沒，鳳鳥寂寥鴻雁來。
時事不言惟拄笏，書生無用且銜杯。
生平自厭胸中窄，萬里霜天一日開。
題黄文叔燕堂·其一
作者：劉過
朝代：宋

仕宦不愜意，有家胡不歸。
林栖烏反哺，梁語燕于飛。
鷗鷺忘之久，貂蟬貴者稀。
但存慈母健，日日舞斑衣。
題黄文叔燕堂·其二
作者：劉過
朝代：宋

著屋圖書裏，四山樓觀重。
蓴添張翰思，橘當李侯封。
湖水自平淡，花枝多冶容。
興來詩已就，只可酒千鍾。
題龍華寺壁
作者：劉過
朝代：宋

春事梅邊動，荒江信馬行。
久窮知遠舉，多瘦怯衣輕。
今日龍華寺，昔時黄姥城。
廢興吾已解，一醉萬緣清。
題龔山長栖閣
作者：劉過
朝代：宋

愛客龔山長，能容日日過。
栽培初種竹，愛護乍生荷。
堂對青山短，門關白日多。
細聽閒議論，不似我狂歌。
鷓鴣天
作者：劉過
朝代：宋

樓外雲山千萬重。畫眉人隔小簾櫳。風垂舞柳春猶淺，雪點酥胸暖未融。攜手處，又相逢。夜闌心事與郎同。一杯自勸羔兒酒，十幅銷金暖帳籠。
鹽官借沈氏屋
作者：劉過
朝代：宋

借宅西頭對短檠，一燈相對紙窗橫。
煨爐火活蹲鴟熟，沸鼎茶香蚯蚓鳴。
萬卷讀書空老大，諸生蓋世盡功名。
依稀草木還鄉去，便向夜深聞雨聲。
鹽官權學
作者：劉過
朝代：宋

人生百歲等歡悲，已判行藏任所之。
筆硯重尋驚夢覺，課程聊復伴兒嬉。
荒原傍海多閒趣，閉戶觀書有倦時。
破帽塵埃今已矣，不妨更借蹇馿騎。
龔山長栖閣
作者：劉過
朝代：宋

不知此是何人宅，楊柳雖低屋却高。
見說圖書皆長物，六經之外有離騷。
龔山長棲閣
作者：劉過
朝代：宋

柳徑參差小葉藍，不知世有府潭潭。
揚雄宅就巢枝一，去病家寒繞樹三。
從臾諸公時爛漫，勸酬終日酒醺酣。
出門萬里江邊去，塵滿征衫我甚慚。
三友亭
作者：华岳
朝代：宋

老松疎竹间梅英，三友如何独擅名。
应是枇杷并桧柏，当时无力预同盟。
三友亭
作者：华岳
朝代：宋

老松疏竹间梅英，三友如何独擅名。应是枇杷并桧柏，当时无力预同盟。
三衢道中
作者：华岳
朝代：宋

西风吹梦落青帘，浊酒三杯路二千。
别岸舟行秋色裏，故人家在夕阳边。
囊中有药难医国，竿上无鈎可钓贤。
见说近来书籍贵，监取唐汉莫论钱。
三衢道中
作者：华岳
朝代：宋

西风吹梦落青帘，浊酒三杯路二千。
别岸舟行秋色裹，故人家在夕阳边。
囊中有乐难医国，竿上无钩可钓贤。
见说近来书籍贵，监取唐汉莫论钱。
三衢道中
作者：华岳
朝代：宋

西风吹梦落青帘，浊酒三杯路二千。别岸舟行秋色里，故人家在夕阳边。囊中有药难医国，竿上无钩可钓贤。见说近来书籍贵，监取唐汉莫论钱。
上詹仲通县尉
作者：华岳
朝代：宋

松竹不著花，密叶徒和帚。
江梅不藏叶，寒花缀枯朽。
独有龙焙茶，花叶秀而耦。
冰霜著群木，冻死十八九。
惟此百草灵，名可缀三友。
春雷迸雀舌，夜雨滴龙口。
皆萌哺啜心，谁假栽培手。
惟有蔡端明，识之在蒿蔌。
移根入北苑，金碧焕星斗。
夸作龙凤团，封成献元后。
问花何以报，牙舌甘鼎臼。
他时子复生，为公涤繁垢。
西风卷荷衣，披披不成幅。
清霜拆蕙囊，冽冽已成蓿。
如何独东篱，黄华笑寒菊。
物之有盛衰，循环若推毂。
世事良亦然，亦岂物所欲。
金钿鎔落日，零露洒寒玉。
人皆惜芳菲，谁复念幽独。
惟有陶渊明，殷勤费培沃。
簪花从帽落，捻酒醉商陆。
从此擅秋芳，芙桂非同录。
问花何以报，剪首荐醽醁。
他时更粉躯，为公采明目。
上詹仲通县尉
作者：华岳
朝代：宋

松竹不著花，密叶徒如帚。江梅不藏叶，寒花缀枯朽。独有龙焙茶，花叶秀而耦。冰霜著群木，冻死十八九。惟此百草灵，名可缀三友。春雷迸雀舌，夜雨滴龙口。皆萌哺啜心，谁假栽培手。惟有蔡端明，识之在蒿蔌。移根入北苑，金碧焕星斗。夸作龙凤团，封成献元后。问花何以报，牙舌甘鼎臼。他时子复生，为公涤繁垢。西风卷荷衣，披披不成幅。清霜拆蕙囊，冽冽已成蓿。如何独东篱，黄华笑寒菊。物之有盛衰，循环若推毂。世事良亦然，亦岂物所欲。金钿镕落日，零露洒寒玉。人皆惜芳菲，谁复念幽独。惟有陶渊明，慇勤费培沃。簪花从帽落，撚酒醉商陆。从此擅秋芳，芙桂非同录。问花何以报，剪首荐醽醁。他时更粉躯，为公采明目。
上詹仲通县尉·其一
作者：华岳
朝代：宋

松竹不着花，密叶徒如帚。
江梅不藏叶，寒花缀枯朽。
独有龙焙茶，花叶秀而耦。
冰霜着羣木，冻死十八九。
惟此百草灵，名可缀三友。
春雷迸雀舌，夜雨滴龙口。
皆萌哺啜心，谁假栽培手。
惟有蔡端明，识之在蒿蔌。
移根入北苑，金碧焕星斗。
夸作龙凤团，封成献元后。
问花何以报，牙舌甘鼎臼。
他时子復生，为公涤繁垢。
上詹仲通县尉·其一
作者：华岳
朝代：宋

松竹不著花，密叶徒如帚。江梅不藏叶，寒花缀枯朽。独有龙焙茶，花叶秀而耦。冰霜著群木，冻死十八九。惟此百草灵，名可缀三友。春雷迸雀舌，夜雨滴龙口。皆萌哺啜心，谁假栽培手。惟有蔡端明，识之在蒿蔌。移根入北苑，金碧焕星斗。夸作龙凤团，封成献元后。问花何以报，牙舌甘鼎臼。他时子复生，为公涤繁垢。
上詹仲通县尉·其二
作者：华岳
朝代：宋

西风卷荷衣，披披不成幅。清霜拆蕙囊，冽冽已成蓿。如何独东篱，黄华笑寒菊。物之有盛衰，循环若推毂。世事良亦然，亦岂物所欲。金钿镕落日，零露洒寒玉。人皆惜芳菲，谁复念幽独。惟有陶渊明，慇勤费培沃。簪花从帽落，撚酒醉商陆。从此擅秋芳，芙桂非同录。问花何以报，剪首荐醽醁。他时更粉躯，为公采明目。
上詹仲通县尉·其二
作者：华岳
朝代：宋

西风卷荷衣，披披不成幅。
清霜拆蕙囊，冽冽已成蓿。
如何独东篱，黄华笑寒菊。
物之有盛衰，循环若推毂。
世事良亦然，亦岂物所欲。
金钿镕落日，零露洒寒玉。
人皆惜芳菲，谁復念幽独。
惟有陶渊明，慇懃费培沃。
簪花从帽落，捻酒醉商陆。
从此擅秋芳，芙桂非同录。
问花何以报，剪首荐醽醁。
他时更粉躯，为公采明目。
上赵漕
作者：华岳
朝代：宋

太山之巅有乔松，凛凛千丈摩苍空。
风云有会直相际，轰雷制电蟠蛟龙。
盘根错节真天种，卿月郎星伴辰拱。
高风萧瑟涕清泉，桃李无言谩丘垄。
南宫仙桂饶天香，南国蔽芾歌甘棠。
大枝擎天作砥柱，小枝驾海成虹梁。
六月无风天欲雨，赤龙衔火烧空宇。
亭亭横盖指扶桑，万壑千崖冷无暑。
大椿可笑欺庄周，便指千岁为春秋。
使民若战夏后社，用汝当作商川舟。
自惭藤蔓缠林壑，未遂鹪鹩一枝乐。
盘桓已喜跨高寒，更借扶摇荐鵰鹗。
我闻处士方绸缪，三友简在公宁留。
苍姬已托大夫荫，赤子愿陪丞相游。
上赵漕
作者：华岳
朝代：宋

太山之巅有乔松，凛凛千丈摩苍空。风云有会直相际，轰雷掣电蟠蛟龙。盘根错节真天种，卿月郎星伴辰拱。高风萧瑟涕清泉，桃李无言谩丘垄。南宫仙桂饶天香，南国蔽芾歌甘棠。大枝擎天作砥柱，小枝驾海成虹梁。六月无风天欲雨，赤龙衔火烧空宇。亭亭横盖指扶桑，万壑千崖冷无暑。大椿可笑欺庄周，便指千岁为春秋。使民若战夏后社，用汝当作商川舟。自惭藤蔓缠林壑，未遂鹪鹩一枝乐。盘桓已喜跨高寒，更借扶摇荐雕鹗。我闻处士方绸缪，三友简在公宁留。苍姬已托大夫荫，赤子愿陪丞相游。
上赵漕
作者：华岳
朝代：宋

太山之巅有乔松，凛凛千丈摩苍空。
风云有会直相际，轰雷掣电蟠蛟龙。
盘根错节真天种，卿月郎星伴辰拱。
高风萧瑟涕清泉，桃李无言谩丘垄。
南宫仙桂饶天香，南国蔽芾歌甘棠。
大枝擎天作砥柱，小枝驾海成虹梁。
六月无风天欲雨，赤龙衔火烧空宇。
亭亭横盖指扶桑，万壑千崖冷无暑。
大椿可笑欺庄周，便指千岁为春秋。
使民若战夏后社，用汝当作商川舟。
自惭藤蔓缠林壑，未遂鹪鹩一枝乐。
盘桓已喜跨高寒，更借扶摇荐鵰鹗。
我闻处士方绸缪，三友简在公宁留。
苍姬已托大夫荫，赤子愿陪丞相游。
上运管张平国
作者：华岳
朝代：宋

大江南畔五松西，潘岳风流梦有诗。
归路经从定留挽，昔教父老见旌旗。
上运管张平国
作者：华岳
朝代：宋

妙年司酿水边州，浪迹曾陪汗漫游。红粉夜嫌银烛短，醉和明月下西楼。大江南畔五松西，潘岳风流梦有诗。归路经从定留挽，莫教父老见旌旗。雨洗芙蓉沃眼青，雪潭澄月照人明。铜民指点向民说，未比当年令尹清。双峰十月客辞家，廷老相期下九华。检早不逢陶靖节，唤船同过鲤鱼沙。紫枢黄阁总青毡，西掖东华墨尚鲜。何事□□□□业，独公莲幕恁淹延。閒将玉斧制罗纨，醉引龙蛇竞笔端。流落□□□□轴，绿窗俱作画图看。武城三载促公归，自合班行列禁闱。计幕暂参知有在，野夫曾此便横飞。朱颜绿鬓富春秋，家世才华三总优。不用鹤裘兼映雪，天然标格自风流。云衢从此喜通亨，凤阁鸾台信脚行。愿把恩风散寰宇，盛栽桃李作门生。英雄三载谪东南，二月东风始放还。马瘦尚嫌归路窄，愿求屋上一青山。
上运管张平国
作者：华岳
朝代：宋

雨洗芙容沃眼青，雪潭澄月照人明。
铜民指点向民说，未比当年令尹清。
上运管张平国·其一
作者：华岳
朝代：宋
体裁：七言绝句

妙年司酿水边州，浪迹曾陪汗漫游。红粉夜嫌银烛短，醉和明月下西楼。
上运管张平国·其七
作者：华岳
朝代：宋
体裁：七言绝句

武城三载促公归，自合班行列禁闱。计幕暂参知有在，野夫曾此便横飞。
上运管张平国·其三
作者：华岳
朝代：宋
体裁：七言绝句

雨洗芙蓉沃眼青，雪潭澄月照人明。铜民指点向民说，未比当年令尹清。
上运管张平国·其九
作者：华岳
朝代：宋
体裁：七言绝句

云衢从此喜通亨，凤阁鸾台信脚行。愿把恩风散寰宇，盛栽桃李作门生。
上运管张平国·其二
作者：华岳
朝代：宋
体裁：七言绝句

大江南畔五松西，潘岳风流梦有诗。归路经从定留挽，莫教父老见旌旗。
上运管张平国·其五
作者：华岳
朝代：宋
体裁：七言绝句

紫枢黄阁总青毡，西掖东华墨尚鲜。何事□□□□业，独公莲幕恁淹延。
上运管张平国·其八
作者：华岳
朝代：宋
体裁：七言绝句

朱颜绿鬓富春秋，家世才华三总优。不用鹤裘兼映雪，天然标格自风流。
上运管张平国·其六
作者：华岳
朝代：宋
体裁：七言绝句

閒将玉斧制罗纨，醉引龙蛇竞笔端。流落□□□□轴，绿窗俱作画图看。
上运管张平国·其十
作者：华岳
朝代：宋
体裁：七言绝句

英雄三载谪东南，二月东风始放还。马瘦尚嫌归路窄，愿求屋上一青山。
上运管张平国·其四
作者：华岳
朝代：宋
体裁：七言绝句

双峰十月客辞家，廷老相期下九华。检早不逢陶靖节，唤船同过鲤鱼沙。
上韩平原
作者：华岳
朝代：宋
体裁：七言律诗

君家勋业在盘盂，莫把头颅问钃镂。汉地不埋王莽骨，唐天难庇禄山躯。不随召奭始求老，便学孔明终托孤。十庙英灵俨如在，谩于宗社作穿窬。
不祷
作者：华岳
朝代：宋

不炷灵香不诵经，兆杯签榜总欺人。穷通只合从天地，祸福何须问鬼神。命到死时生莫倖，事当直处曲还伸。从今若问开先事，桃李无言二月春。
不祷
作者：华岳
朝代：宋

不炷灵香不诵经，兆杯籤榜总欺人。
穷通只合从天地，祸福何须问鬼神。
命到死时生莫倖，事当直处曲还伸。
从今若问开先事，桃李无言二月春。
不遇
作者：华岳
朝代：宋

英雄不遇勿长吁，苟遇风云彼岂拘。不向关中效萧相，便于江左作夷吾。当知晋霸非由晋，所谓虞亡岂在虞。多少英灵费河岳，钟予不遇独何欤。
不遇
作者：华岳
朝代：宋

英雄不遇勿长吁，苟遇风云彼岂拘。
不向关中效萧相，便于江左作夷吾。
当知晋霸非由晋，所谓虞亡岂在虞。
多少英灵费河岳，钟子不遇独何欤。
不遇
作者：华岳
朝代：宋

英雄不遇勿长吁，苟遇风云彼岂拘。
不向关中效萧相，便于江左作夷吾。
当知晋霸非由晋，所谓虞亡岂在虞。
多少英灵费河岳，锺子不遇独何欤。
与楞伽老瑛上人
作者：华岳
朝代：宋
体裁：七言律诗

勿谓年来世道艰，都缘彼此不相参。一生知己有千万，十事从人无二三。红杏无坛堪拱北，白莲有社结和南。扁舟若有东归便，断竹枯松寄一担。
与楞伽老瑛上人
作者：华岳
朝代：宋

勿谓年来世道艰，都缘彼此不相参。
一生知已有千万，十事从人无二三。
红杏无坛堪拱北，白莲有社结和南。
扁舟若有东归便，断竹枯松寄一担。
严陵方巾
作者：华岳
朝代：宋

浮云扫尽天宇清，千花万花开锦屏。
好风吹皱一池绿，白鸟点破千山青。
客行五里复五里，两眼丹青间红紫。
杖屦不知行路难，人在江南图画裹。
严陵方市
作者：华岳
朝代：宋

浮云扫尽天宇清，千花万花开锦屏。好风吹皱一池绿，白鸟点破千山青。客行五里复五里，两眼丹青间红紫。杖屦不知行路难，人在江南图画里。
严陵方市
作者：华岳
朝代：宋

浮云扫尽天宇清，千花万花开锦屏。
好风吹皱一池绿，白鸟点破千山青。
客行五里復五里，两眼丹青间红紫。
杖屦不知行路难，人在江南图画裏。
临清阁
作者：华岳
朝代：宋

阑干古木琐青葱，阑外檐花灼半空。
万里好山春黛碧，一溪流水暮霞红。
窗疎不碍东西月，帆过始知南北风。
试问支郎一樽酒，好天良夜与谁同。
临清阁
作者：华岳
朝代：宋

阑干古木琐青葱，阑外檐花灼半空。万里好山春黛碧，一溪流水暮霞红。窗疏不碍东西月，帆过始知南北风。试问支郎一樽酒，好天良夜与谁同。
丹青阁
作者：华岳
朝代：宋

未识丹青意，凭栏试解嘲。烟云朝起陆，汀渚暮生潮。山卓数枝笔，天横一幅绡。霞收红晕浅，溪褪绿痕消。个里风烟冷，于中景物饶。飞黄凌翠阁，寒碧瞰红桥。酒尽香凝瓮，诗成锦掣标。朱衣扶客醉，翠袖殢人娇。屏帐接千里，画图连九霄。长风来水尾，斜日转山腰。赤脚支筇稳，苍头控马骄。老臣今已矣，儿女总金貂。
丹青阁
作者：华岳
朝代：宋

未识丹青意，凭栏试解嘲。
烟云朝起陆，汀渚暮生潮。
山卓数枝笔，天横一幅绡。
霞收红晕浅，溪褪绿痕消。
箇裏风烟冷，于中景物饶。
飞黄凌翠阁，寒碧瞰红桥。
酒尽香凝瓮，诗成锦掣标。
朱衣扶客醉，翠袖殢人娇。
屏帐接千里，画图连九霄。
长风来水尾，斜日转山腰。
赤脚支筇稳，苍头控马骄。
老臣今已矣，儿女总金貂。
丹青阁
作者：华岳
朝代：宋

阁上阑干紫翠环，阁中身世异尘寰。
长虹吸月印秋水，孤鹜伴霞量晚山。
万里风烟屏帐裏，一时人物画图间。
凌烟须是男儿事，却恐功名未放閒。
丹青阁
作者：华岳
朝代：宋

阁上阑干紫翠环，阁中身世异尘寰。长虹吸月印秋水，孤鹜伴霞量晚山。万里风烟屏帐里，一时人物画图间。凌烟须是男儿事，却恐功名未放閒。
九日
作者：华岳
朝代：宋

禾落西风黄叶飞，子卿无信雁来迟。凄凉自笑刘思父，慷慨难追杜牧之。归兴十分浓似酒，愁肠一缕乱如丝。凭君细把茱萸问，此会明年健有谁。
九日
作者：华岳
朝代：宋

禾落西风黄叶飞，子卿无信鴈来迟。
凄凉自笑刘思父，慷慨难追杜牧之。
归兴十分浓似酒，愁肠一缕乱如丝。
凭君细把茱萸问，此会明年健有谁。
九日溪楼远望
作者：华岳
朝代：宋

西风寥落做重阳，人在东南水一方。地僻阻它鸿雁信，天寒撩我菊萸觞。江澄素练鱼翻赤，叶剪红绡蟹结黄。不是倚阑迷望眼，欲凭归雁问苏郎。
九日溪楼远望
作者：华岳
朝代：宋

西风寥落做重阳，人在东南水一方。
地僻阻它鸿鴈信，天寒撩我菊萸觞。
江澄素练鱼翻赤，叶剪红绡蟹结黄。
不是倚阑迷望眼，欲凭归鴈问苏郎。
九日言怀
作者：华岳
朝代：宋

凄凄天气间炎凉，破帽翻风客斗狂。酒味暗消黄蕊辣，雁声唤得菊花香。三京昔拟恢同轨，九日今犹客异乡。更仗阿谁上沙漠，为予申意郭汾阳。
九日言怀
作者：华岳
朝代：宋

凄凄天气间炎凉，破帽翻风客斗狂。
酒味暗消黄蘂辣，鴈声唤得菊花香。
三京昔拟恢同轨，九日今犹客异乡。
更仗阿谁上沙漠，为予申意郭汾阳。
书堂遇雨
作者：华岳
朝代：宋

风叠云成片，沟搓水作层。湿书移案避，添砚就檐承。瓦击声疑雹，窗低暗欲灯。须臾西漏日，晴意慢腾腾。
书堂遇雨
作者：华岳
朝代：宋

风迭云成片，沟搓水作层。
湿书移案避，添砚就檐承。
瓦击声疑雹，窗低暗欲灯。
须臾西漏日，晴意慢腾腾。
书太乙编年卷尾
作者：华岳
朝代：宋
体裁：七言律诗

年来太乙犯咸池，三式编年事可疑。西北膏腴从脯腊，东南皮肉恐疮痍。尧天日月期无已，胡地烟云岁有之。更向江湖问同志，中原何日是归期。
买舟浦城
作者：华岳
朝代：宋

畏路逢危路，寻舟得小舟。始云为得计，终乃复添忧。舱狭难伸足，篷低怎举头。十围无处著，局促向中流。
买舟浦城
作者：华岳
朝代：宋

畏路逢危路，寻舟得小舟。
始云为得计，终乃復添忧。
舱狭难伸足，篷低怎举头。
十围无处着，跼促向中流。
二月二日即事
作者：华岳
朝代：宋

春潮昨夜没平滩，一雨催花色半含。
鴈唤元宵归塞北，燕衔新社到江南。
无欢不必游花籍，有病何须置药篮。
只把公忠答天地，从教儿女闹冠簪。
伤春
作者：华岳
朝代：宋

初入京华菊荐香，途中今已过春芳。
十年却走万余里，两鬓几粘一半霜。
却酒不禁春黯淡，落花愁时月昏黄。
不堪夜半归心切，更被杜鹃啼断肠。
伤春
作者：华岳
朝代：宋

初入京华菊荐香，途中今已过春芳。
十年恰走万余里，两鬓几乎一半霜。
却酒不禁春黯淡，落花愁对月昏黄。
不堪夜半归心切，更被杜鹃啼断肠。
伤春
作者：华岳
朝代：宋

初入京华菊荐香，途中今已过春芳。十年恰走万馀里，两鬓几乎一半霜。却酒不禁春黯淡，落花愁对月昏黄。不堪夜半归心切，更被杜鹃啼断肠。
伤春
作者：华岳
朝代：宋

衣袂怯春寒，春在江南岸。
我意正伤春，复被春萦绊。
一雨胭脂湿，万壑冰澌泮。
撩我惜春心，与春伤烂漫。
柳垂不染丝，织成愁一片。
杏吐无烟火。烧碎肠千断。
忆昔腰如柳，柳腰轻易按。
忆昔面如花，花面娇难唤。
人不似春芳，随处得看玩。
因春忆美人，不见徒扼腕。
何时醉卧花柳中，一笑千金不容换。
伤春
作者：华岳
朝代：宋

衣袂怯春寒，春在江南岸。我意正伤春，复被春萦绊。一雨胭脂湿，万壑冰澌泮。撩我惜春心，与春伤烂漫。柳垂不染丝，织成愁一片。杏吐无烟火，烧碎肠千断。忆昔腰如柳，柳腰轻易按。忆昔面如花，花面娇难唤。人不似春芳，随处得看玩。因春忆美人，不见徒扼腕。何时醉卧花柳中，一笑千金不容换。
伤春
作者：华岳
朝代：宋

衣袂怯春寒，春在江南岸。
我意正伤春，復被春萦绊。
一雨臙脂湿，万壑冰澌泮。
撩我惜春心，与春伤烂漫。
柳垂不染丝，织成愁一片。
杏吐无烟火，烧碎肠千断。
忆昔腰如柳，柳腰轻易按。
忆昔面如花，花面娇难唤。
人不似春芳，随处得看翫。
因春忆美人，不见徒扼腕。
何时醉卧花柳中，一笑千金不容换。
借景楼
作者：华岳
朝代：宋

朱箔鈎新月，平阑架落霞。
百钱呼酒炙，四壁听笙笳。
翠映谁家竹，香飘何处花。
功名未归我，且此寄生涯。
借景楼
作者：华岳
朝代：宋

朱箔钩新月，平阑架落霞。百钱呼酒炙，四壁听笙笳。翠映谁家竹，香飘何处花。功名未归我，且此寄生涯。
倪尚书生祠
作者：华岳
朝代：宋

闻说先生入建都，一年民乐吏清癯。
四厢夜月封朱户，两院春风锁翠芜。
一旦有书追驷马，万冤无计彻羣乌。
焚香再拜祝公寿，问有清朝赏罚无。
倪尚书生祠
作者：华岳
朝代：宋

闻说先生入建都，一年民乐吏清癯。四厢夜月封朱户，两院春风锁翠芜。一旦有书追驷马，万冤无计彻群乌。焚香再拜祝公寿，问有清朝赏罚无。
偶成
作者：华岳
朝代：宋
体裁：七言律诗

一别京华近十年，此心无日不悠然。嗅梅得句天然巧，把酒开怀地自偏。铁砚不须兵十万，铜盘何用客三千。功名自有风云会，不遇风云毋自煎。
僧画
作者：华岳
朝代：宋
体裁：七言绝句

万景峰前老禅叔，搜罗风月归岩谷。胸中有句吐无声，写作生绡三四幅。
兵
作者：华岳
朝代：宋
体裁：七言律诗

兵贵先人斯夺人，莫教间谍漏真情。汉因有备吴终退，秦为无人楚始争。卦向爻中分损益，棋于局上定输赢。不知都督三边者，还肯江湖问一声。
再祷梅山
作者：华岳
朝代：宋

梅山昔扣五通仙，曾许英雄第一签。恰遇尘埃当扰扰，如何泥泞尚淹淹。若非推入高宗梦，须是遥分太史占。他日崧高咏申甫，一香先为大王拈。
再祷梅山
作者：华岳
朝代：宋

梅山昔扣五通仙，曾许英雄第一籤。
恰遇尘埃当扰扰，如何泥泞尚淹淹。
若非推入高宗梦，须是遥分太史占。
他日崧高咏申甫，一香先为大王拈。
再继前韵
作者：华岳
朝代：宋

俗尘方倥偬，得得访清幽。
烟练素疑抹，山屏翠欲流。
松筠扫日月，藤蔓悬春秋。
物外有余乐，吾生空白头。
再继前韵
作者：华岳
朝代：宋

俗尘方倥偬，得得访清幽。烟练素疑抹，山屏翠欲流。松筠扫日月，藤蔓悬春秋。物外有馀乐，吾生空白头。
再还建上旧居
作者：华岳
朝代：宋

门外梅花扰复栽，回时春去去春回。
儿童拍手应相笑，归去贾生今又来。
再还建上旧居
作者：华岳
朝代：宋

门外梅花拔复栽，回时春去去春回。儿童拍手应相笑，归去贾生今又来。
再还建上旧居
作者：华岳
朝代：宋

门外梅花拔復栽，回时春去去春回。
儿童拍手应相笑，归去贾生今又来。
冬日述怀
作者：华岳
朝代：宋
体裁：七言律诗

寒入肌肤粟已生，银河冻合水无声。梅花漏泄春先到，风色商量雪未成。有愧何须问天理，无求方始合人情。男儿未际风云会，辜负胸中十万兵。
冬晴
作者：华岳
朝代：宋
体裁：七言绝句

腊月南州不类冬，梨花飘粉小桃红。未曾飞动遥山雪，早有春三二月风。
冬暖·其一
作者：华岳
朝代：宋
体裁：七言绝句

冻雪寒云作冷冬，群花百卉尽羞红。谁将暖律吹寒谷，一夕春回几信风。
冬暖·其二
作者：华岳
朝代：宋
体裁：五言绝句

天不雨霜雪，朝曦与暮霞。江梅呈腊蕊，岩桂又冬花。
冬暖·其二
作者：华岳
朝代：宋

天不雨霜雪，朝曦与暮霞。江梅呈腊蕊，岩桂又冬花。冻雪寒云作冷冬，群花百卉尽羞红。谁将暖律吹寒谷，一夕春回几信风。
出郭
作者：华岳
朝代：宋

十客联镳出北门，马蹄剜尽碧苔痕。从教管史占星聚，且听杯人和月吞。我欲求仙问离坎，君当随佛整乾坤。樽前慷慨休辞醉，明日有怀谁共论。
出郭
作者：华岳
朝代：宋

十客联镳出北门，马蹄剜尽碧苔痕。
从教管史占星聚，且听杯人和月吞。
我欲求仙问离坎，君当随佛整干坤。
樽前慷慨休辞醉，明日有怀谁共论。
初夏即事
作者：华岳
朝代：宋

阴晴未判落梅天，柳巷无人絮扑毡。涤器倒囊寻市酝，唤船挑网得溪鲜。鸟声呼梦客千里，山色撩人句一联。遐想故人应念我，马蹄何处夕阳边。
初夏即事
作者：华岳
朝代：宋

阴晴未判落梅天，柳巷无人絮扑毡。
涤器倒囊寻市醖，唤船挑网得溪鲜。
鸟声呼梦客千里，山色撩人句一联。
遐想故人应念我，马蹄何处夕阳边。
初抵富沙
作者：华岳
朝代：宋

芳草不随春水绿，连山犹带夕阳明。人生有酒且行乐，休向河梁问子卿。鞭镫两三千里路，楼台数十万人家。长虹不吸秋江水，一叶扁舟飞雪花。
初抵富沙二首
作者：华岳
朝代：宋
体裁：七言绝句

芳草不随春水绿，连山犹带夕阳明。人生有酒且行乐，休向河梁问子卿。
初抵富沙二首
作者：华岳
朝代：宋
体裁：七言绝句

鞭镫两三千里路，楼台数十万人家。长虹不吸秋江水，一叶扁舟飞雪花。
别子陈子
作者：华岳
朝代：宋
体裁：七言律诗

丙寅三月三十日，天子檄我南国行。蒲剑欲飞春涨急，柳绵才脱晓寒轻。事非得已初何好，物到不平终作声。自古英雄总多难，贾梁何必怨清明。
别子陈子
作者：华岳
朝代：宋

丙寅三月三十日，天子檄我南国行。
蒲剑欲飞春涨急，柳锦才脱晓寒轻。
事非得已初何好，物到不平终作声。
自古英雄总多难，贾梁何必怨清明。
别王泰之
作者：华岳
朝代：宋
体裁：五言律诗

风神恋行客，吹柳缠簪缨。傍水鸟多白，近山蝉更清。别肠云阁泪，归路月关情。告德无多日，清觞聊一倾。
别王泰之
作者：华岳
朝代：宋

黄尘漫漫小峰路，白石齿齿茗坑渡。相亭南来第一程，人烟萧条岁云暮。故人小隐三家村，约我旗亭聊一樽。相逢此地复相别，明朝怀抱同谁论。
别王泰之
作者：华岳
朝代：宋

黄尘漫漫小峰路，白石齿齿茗坑渡。
相亭南来第一程，人烟萧条岁云暮。
故人小隠三家村，约我旗亭聊一樽。
相逢此地復相别，明朝怀抱同谁论。
别蓝详道
作者：华岳
朝代：宋

君在江东我水西，君今北去我南归。
竹孙和客凌风瘦，梅子偏他得雨肥。
莺啭好声归酒斚，花分红影上人衣。
相看莫作皱眉别，期子秋高赋式微。
别蓝详道
作者：华岳
朝代：宋

君在江东我水西，君今北去我南归。竹孙和客凌风瘦，梅子偏他得雨肥。莺啭好声归酒斝，花分红影上人衣。相看莫作皱眉别，期子秋高赋式微。
别蓝详道
作者：华岳
朝代：宋

君在江东我水西，君今北去我南归。
竹孙和客凌风瘦，梅子偏他得雨肥。
鶑啭好声归酒斚，花分红影上人衣。
相看莫作皱眉别，期子秋高赋式微。
别馆即事
作者：华岳
朝代：宋

十年客裏过春光，客裏逢春分外狂。
半堵碧云蜗路湿，一帘红雨燕泥香。
衔山西日辞春阁，拍岸东风趁夜航。
莫向钱塘苏小说，东吴新髻李红娘。
别馆即事
作者：华岳
朝代：宋

十年客里过春光，客里逢春分外狂。半堵碧云蜗路湿，一帘红雨燕泥香。衔山西日辞春阁，拍岸东风趁夜航。莫向钱塘苏小说，东吴新髻李红娘。
勉冯著明
作者：华岳
朝代：宋
体裁：七言律诗

主忧臣辱已难堪，国事颠危况未安。溺嫂临渊犹援手，斗人同室尚撄冠。公如不唱从军乐，士亦恐歌行路难。麟阁功名总劳苦，莫将行役作辛酸。
勉赵法曹
作者：华岳
朝代：宋

银潢河海浸崆峒，君独轩昂万派中。
北鄙虎牢今子产，东山狼跋古周公。
固知鲁卫封同姓，合向燕秦策异功。
我欲誓江同击楫，中流不借伴英雄。
勉赵法曹
作者：华岳
朝代：宋
体裁：七言律诗

银潢河海浸崆峒，君独轩昂万派中。北鄙虎牢今子产，东山狼跋古周公。固知鲁卫封同姓，合向燕秦策异功。我欲誓江同击楫，中流不惜伴英雄。
午枕
作者：华岳
朝代：宋

三杯未醒复三杯，醉眼朦胧劈不开。急办藤床并竹枕，要随蝴蝶到蓬莱。
午枕
作者：华岳
朝代：宋

三杯未醒復三杯，醉眼朦胧劈不开。
急办藤床并竹枕，要随蝴蝶到蓬莱。
南剑水阁
作者：华岳
朝代：宋
体裁：七言律诗

欲向津头问镆铘，一潭秋水漫烟霞。画屏对客景藏景，芳树压溪花照花。有策廷争惭贾谊，无功庙食笑张华。夜深霹雳轰双剑，惊起延平十万家。
南歌子·粉絮飘琼树
作者：华岳
朝代：宋
体裁：词

粉絮飘琼树，摇花结玉池。蕊仙滕六逞瑰奇。都把银河细剪、做花飞。小院风声急，歌楼酒力微。闷中犹记去年时。呵手牵人相伴、塑狮儿。
南浦客邸
作者：华岳
朝代：宋

南浦半月雨，溪流暗没沙。断桥虹散绮，拍岸雪飞花。孤馆客无梦，短篷人未家。何如拥红日，照我上筠车。
南浦客邸
作者：华岳
朝代：宋

南浦半月雨，溪流暗没沙。
断桥虹散绮，拍岸雪飞花。
孤馆客无梦，短蓬人未家。
何如拥红日，照我上筠车。
南浦水阁
作者：华岳
朝代：宋

桥横南浦虹千丈，柳护西溪翠一行。佳丽不知滋味恶，插花临水照红妆。
南浦水阁
作者：华岳
朝代：宋

桥横南浦虹千丈，柳护西溪翠一行。
佳丽不知滋味恶，插花临水照红粧。
双桂堂
作者：华岳
朝代：宋

月姊亲移入庆门，广寒今是并肩人。分他蟾窟雌雄种，作我萤窗南北邻。傲窦虽悭三树玉，比诜翻剩一枝春。主人便好鞭黄鹄，斫取魁梢谢紫宸。
双桂堂
作者：华岳
朝代：宋

月姊亲移入庆门，广寒今是并肩人。
分他蟾窟雌雄种，作我萤窗南北隣。
傲窦虽悭三树玉，比诜翻剩一枝春。
主人便好鞭黄鹄，斫取魁梢谢紫宸。
发书与幼弟及坦斋
作者：华岳
朝代：宋
体裁：七言律诗

风烟世事不堪听，勿谓封侯胜白丁。老眼隔年新旧历，归心连夜短长亭。一声蜀鸟惊胡蝶，十幅蛮花寄鹡鸰。更向坦斋夫子道，近来双鬓已星星。
后溪
作者：华岳
朝代：宋

泉声恰似世情恶，山色不如归兴浓。自恨十围无处著，何如瘦作束腰蜂。
后溪·其二
作者：华岳
朝代：宋

泉声恰似世情恶，山色不如归兴浓。
自恨十围无处着，何如瘦作束腰蜂。
吴伯叙
作者：华岳
朝代：宋

太平官府不停囚，求剑乌衣欲刻舟。
私筴是鷄难做鹤，公庭得马便成牛。
不疑若受千金谤，胶鬲当贻万世羞。
见说明公在莲幕，不知能鑑此冤不。
吴伯叙
作者：华岳
朝代：宋

太平官府不停囚，求剑乌衣欲刻舟。私筴是鸡难做鹤，公庭得马便成牛。不疑若受千金谤，胶鬲当贻万世羞。见说明公在莲幕，不知能鉴此冤不。
吴伯叙
作者：华岳
朝代：宋

太平官府不停囚，求剑乌衣欲刻舟。
私荚是鸡难做鹤，公庭得马便成牛。
不疑若受千金谤，胶鬲当贻万世羞。
见说明公在莲幕，不知能鉴此冤不。
呈古洲老人
作者：华岳
朝代：宋

卫霍勋名李杜才，才过四十也心灰。俗尘趁少便披拂，诗料空多难剪裁。时事谩提眉便皱，家怀未说眼先开。朱帘更倩梅香挂，要放银蟾入座来。
呈古洲老人
作者：华岳
朝代：宋

卫霍勋名李杜才，纔过四十也心灰。
俗尘趁少便披拂，诗料空多难剪裁。
时事谩提眉便皱，家怀未说眼先开。
朱帘更倩梅香挂，要放银蟾入座来。
呈周及之贡元
作者：华岳
朝代：宋
体裁：七言绝句

一头却过六七岭，两足几乎百十斤。恰喜故人能下榻，檠窗樽酒细论文。
呈宁次翁
作者：华岳
朝代：宋

王廉不事富春侯，自是薰莸味不侔。
病体隔年留枉狱，梦魂连夜逐归舟。
可怜商木迁新令，欲为韩门复旧仇。
但得此心无所愧，为公一死亦何尤。
呈宁次翁
作者：华岳
朝代：宋

王谦不事富春侯，自是熏莸味不侔。
病体隔年留枉狱，梦魂连夜逐归舟。
可怜商木迁新令，欲为韩门復旧讐。
但得此心无所愧，为公一死亦何尤。
呈宁次翁
作者：华岳
朝代：宋

王谦不事富春侯，自是薰莸味不侔。病体隔年留枉狱，梦魂连夜逐归舟。可怜商木迁新令，欲为韩门复旧雠。但得此心无所愧，为公一死亦何尤。
呈富大卿
作者：华岳
朝代：宋
体裁：七言律诗

司农未晓报龙楼，昨夜中天贯索流。石父不逢齐子相，马迁空作汉家囚。铜壶滴碎短长梦，铃索拽翻新旧愁。安得君王赐归骑，一廛投老大江头。
呈徐商卿
作者：华岳
朝代：宋
体裁：七言律诗

十年忧患谪东南，万事于心了不关。病去只愁双足软，老来且喜一身閒。人情无处便生怨，天道有时犹好还。大抵久长居富贵，到头天意亦须悭。
呈李景山
作者：华岳
朝代：宋
体裁：五言律诗

居静心尝乐，愁多鬓不禁。买舟和月载，把酒对花斟。白水有深浅，青山无古今。从兹得真趣，消尽利名心。
呈李朝举
作者：华岳
朝代：宋
体裁：七言律诗

一片忠肝照日明，济时无策苦伤情。聱牙拊几悔南渡，和泪挑灯编北盟。汉用檄招三十郡，楚因歌散八千兵。太平若斗生灵肉，何用生灵望太平。
呈楚南僧
作者：华岳
朝代：宋
体裁：七言律诗

刚肠未肯报平安，拟把功名一担担。方向杏坛逃败北，却于莲社得和南。香同世事炎还冷，茶类人情苦始甘。大抵久长同佛法，此心何处不瞿昙。
呈毛南仲
作者：华岳
朝代：宋

暮宿东溪一草堂，倦和衣屦卧胡床。
梦随鸾去辽天阔，夜到鸡鸣划地长。
早起不须禽为唤，多忧谁谓草能忘。
清閒却愧毛南仲，醉卧西窗一枕凉。
呈毛南仲
作者：华岳
朝代：宋
体裁：七言律诗

暮宿东溪一草堂，倦和衣屦卧胡床。梦随鸾去辽天阔，夜到鸡鸣刬地长。早起不须禽为唤，多忧谁谓草能忘。清閒却愧毛南仲，醉卧西窗一枕凉。
呈沿漕宰
作者：华岳
朝代：宋
体裁：七言律诗

长亭不作马蹄迂，一叶孤蓬入帝都。星布关津皆自放，雷封纂节独相拘。可怜罔市千般有，谁信虚舟一物无。为祝琴堂早催发，片帆连夜过姑苏。
呈王君庸
作者：华岳
朝代：宋

主人意重出霓裳，客子愁多欲断肠。眉黛暗传春去恨，脸红犹带夜来妆。竹根稚子肌肤滑，叶底荷花语笑香。多少行云在巫峡，谩将诗思恼襄王。
呈王君庸
作者：华岳
朝代：宋

主人意重出霓裳，客子愁多欲断肠。
眉黛暗传春去恨，脸红犹带夜来粧。
竹根穉子肌肤滑，叶底荷花语笑香。
多少行云在巫峡，谩将诗思恼襄王。
呈王子蒙隠者
作者：华岳
朝代：宋
体裁：七言律诗

国士还须为国忧，肯同儿女作身谋。存无补世亡无异，生不惊人死不休。秦鹿须还屠狗逐，楚猴犹为烂羊羞。如今若论西都事，却与中唐风马牛。
呈诸同舍
作者：华岳
朝代：宋
体裁：七言律诗

洛阳年少不知几，十载南州赋式微。三举不登黄甲去，两庠空笑白丁归。头长贾昔过三尺，腰大巨今徒十围。祇恐金銮不前席，谁云无策富王畿。
呈鄱阳赵及甫
作者：华岳
朝代：宋

不学炎凉不自谋，动和权势作仇仇。
笔锋带怒摇山岳，剑气衔冤射斗牛。
龙虎榜中当擢第，麒麟阁上合封侯。
功名未入男儿手，谁肯甘为郡督邮。
呈鄱阳赵及甫
作者：华岳
朝代：宋

不学炎凉不自谋，动和权势作仇讐。
笔锋带怒摇山岳，剑气衔冤射斗牛。
龙虎榜中当擢第，麒麟阁上合封侯。
功名未入男儿手，谁肯甘为郡督邮。
呈鄱阳赵及甫
作者：华岳
朝代：宋

不学炎凉不自谋，动和权势作仇雠。笔锋带怒摇山岳，剑气衔冤射斗牛。龙虎榜中当擢第，麒麟阁上合封侯。功名未入男儿手，谁肯甘为郡督邮。
呈钟子严
作者：华岳
朝代：宋
体裁：七言律诗

那条路不通长安，莫把心肠独自剜。有酿何须儿索饮，无殽徒劝客加餐。千金不赏思归楚，万户无封愿识韩。大抵利名些子耳，几多豪杰被萦绊。
呈陈信父
作者：华岳
朝代：宋

老来百计总无成，当路时官懒问名。国事只将心事比，今人难作古人评。苍头笑我樽无佐，白发欺人镊又生。惟有建溪知客意，过滩时作不平鸣。
呈陈信父
作者：华岳
朝代：宋

老来百计总无成，当路时官懒问名。
国事只将心事比，今人难作古人评。
苍头笑我樽无佐，白髮欺人镊又生。
惟有建溪知客意，过滩时作不平鸣。
呈陈平仲
作者：华岳
朝代：宋
体裁：七言律诗

达人安分乐平生，不与阴阳造化争。汉节有人恭且止，楚盘无客遂当行。荐公地栗三杯酒，分我天香一味羹。大抵有施须有报，木桃琼玖愧诗评。
呈鲁伯瞻
作者：华岳
朝代：宋
体裁：五言律诗

信断无青鸟，盟寒有白鸥。闷和诗作首，愁听□□□。水滴莲花晓，山空桂子秋。功名有期会，教□□□□。
呈鲁功甫
作者：华岳
朝代：宋

拂面东风二月天，绿杨芳草暗平川。
花容着雨斗翻锦，春色恼人催禁烟。
灯夜虽然君有约，花时却恐我无缘。
直须得暇来相访，当约嫦娥伴醉眠。
呈鲁功甫
作者：华岳
朝代：宋

拂面东风二月天，绿杨芳草暗平川。花容著雨斗翻锦，春色恼人催禁烟。灯夜虽然君有约，花时却恐我无缘。直须得暇来相访，当约嫦娥伴醉眠。
和戎
作者：华岳
朝代：宋

纳币求成事已非，可堪函首献其墀。
一天共戴心非石，九地皆涂血尚泥。
反汉须知为鼂错，成秦恐不在於期。
和其自有和其策，却恐诸公未必知。
和戎
作者：华岳
朝代：宋
体裁：七言律诗

纳币求成事已非，可堪函首献戎墀。一天共戴心非石，九地皆涂血尚泥。反汉须知为晁错，成秦恐不在于期。和戎自有和戎策，却恐诸公未必知。
和戎
作者：华岳
朝代：宋

纳币求成事已非，可堪函首献戎墀。一天共戴心非石，九地皆涂血尚泥。反汉须知为鼌错，成秦恐不在于期。和戎自有和戎策，却恐诸公未必知。
嘲曹掾友人
作者：华岳
朝代：宋
体裁：七言律诗

世态年来日日新，宦途浇薄更惊人。阙期动彻连三政，选调无疑费百缗。是吏有囊盛短卷，非财无药疗长贫。参军也胜陶彭泽，且粜官粮醉几巡。
嘲热
作者：华岳
朝代：宋

南方有神名祝融，发赭面丹唇朱红。执鞭入海驱赤龙，火车勒驾烧长空。千骖万乘如联辔，烈焰腾腾灼天地。九霄烜赫皆甑蒸，四海煎熬俱鼎沸。流金烁石气不通，天下俱在红炉中。葛衫襟湿疑有雨，罗纨柄折浑无风。祝融祝融毋太酷，天道炎凉尝反覆。看看少皞催戍瓜，尽把凉风散烦溽。
嘲热
作者：华岳
朝代：宋

南方有神名祝融，髮赭面丹唇朱红。
执鞭入海驱赤龙，火车勒驾烧长空。
千骖万乘如联辔，烈焰腾腾灼天地。
九霄烜赫皆甑蒸，四海煎熬俱鼎沸。
流金烁石气不通，天下俱在红炉中。
葛衫襟湿疑有雨，罗纨柄折浑无风。
祝融祝融毋太酷，天道炎凉尝反覆。
看看少皡催戍瓜，尽把凉风散烦溽。
嘲热
作者：华岳
朝代：宋
体裁：七言绝句

赤帝乘龙驾火车，晴空烧断暮天霞。流金烁石休相酷，少皞看看催戍瓜。
嘲热
作者：华岳
朝代：宋

赤帝乘龙驾火车，晴空烧断暮天霞。
流金烁石休相酷，少𱗤看看催戍瓜。
嘲贺将仕
作者：华岳
朝代：宋

花何太喜谁能赋，叶是良媒解寄诗。但觉人间传盛事，不知天上集佳期。吾身西圛拘犹少，君腹东床坦已多。我欲屠牛穷建节，君从欢燕小登科。
嘲贺将仕·其二
作者：华岳
朝代：宋
体裁：七言绝句

吾身西圛拘犹少，君腹东床坦已多。我欲屠牛穷建节，君从欢燕小登科。
嘲贺将仕二首
作者：华岳
朝代：宋

吾身西圛拘犹少，君腹东床坦已多。
我欲屠牛穷建节，君从欢燕小登科。
冬晴腊月南州不类冬，
梨花飘粉小桃红。未曾飞动遥山雪，
早有春三二月风。
嘲贺将仕二首
作者：华岳
朝代：宋
体裁：七言绝句

花何太喜谁能赋，叶是良媒解寄诗。但觉人间传盛事，不知天上集佳期。
囚中记贫
作者：华岳
朝代：宋

英雄不遇不忧贫，狱吏从教唤不应。煮饭只烧沽酒罐，读书权借守囚灯。堪嗟世事危如卵，无怪人情冷似冰。勿谓功名成倖致，志公终不是閒僧。
囚中记贫
作者：华岳
朝代：宋

英雄不遇不忧贫，狱吏从教唤不应。
煮饭只烧沽酒鑵，读书权借守囚灯。
堪嗟世事危如卵，无怪人情冷似冰。
勿谓功名成倖致，志公终不是閒僧。
夜步水西
作者：华岳
朝代：宋
体裁：七言律诗

半趿芒鞋过水西，楼台灯火未多时。山羞见我头头转，月怕抛人步步随。枫叶卷愁秋去早，溪声翻笑夜归迟。柴门只解关烟雨，不隔离愁些子儿。
夜步水西
作者：华岳
朝代：宋

半趿芒鞋过水西，楼台烛火未多时。
山羞见我头头转，月怕抛人步步随。
枫叶卷愁秋去早，溪声翻笑夜归迟。
柴门只解关烟雨，不隔离愁些子儿。
夜读离骚
作者：华岳
朝代：宋
体裁：七言律诗

楮衾封冷白凝霜，展转无眠夜未央。风欲送愁先卷帐，雨嫌多梦故敲窗。自惭鼓瑟投齐好，谩接歌舆效楚狂。起把离骚读幽闷，楚词还似楚江长。
头巾
作者：华岳
朝代：宋
体裁：七言绝句

堪笑吾邦几秀才，头巾不会自安排。先因待制推将起，又被同知拽下来。
奇见
作者：华岳
朝代：宋

红牙催拍燕飞忙，一片行云绕画堂。
眉黛蹙成游子恨，脸红烧故人肠。
榆钱不买千金笑，柳带何须百宝妆。
舞罢隔帘偷送目，不知谁是楚襄王。
奇见
作者：华岳
朝代：宋

红牙催拍燕飞忙，一片行云绕画堂。眉黛蹙成游子恨，脸红烧断故人肠。榆钱不买千金笑，柳带何须百宝妆。舞罢隔帘偷送目，不知谁是楚襄王。
奇见
作者：华岳
朝代：宋

红牙催拍燕飞忙，一片行云遶画堂。
眉黛蹙成游子恨，脸红烧断故人肠。
榆钱不买千金笑，柳带何须百宝粧。
舞罢隔帘偷送目，不知谁是楚襄王。
套筒
作者：华岳
朝代：宋

作个咿？赘项咽，个中和我万愁牵。一筒作柄箫无窍，双铁为圜扇有圈。身拜却疑人是犬，手擎还类笔如椽。从今节节能通气，安得当为积蓄钱。
套筒
作者：华岳
朝代：宋
体裁：七言律诗

作个咿�赘项咽，个中和我万愁牵。一筒作柄箫无窍，双铁为圜扇有圈。身拜却疑人是犬，手擎还类笔如椽。从今节节能通气，安得当为积蓄钱。
套筒
作者：华岳
朝代：宋

作个咿𠼳赘项咽，个中和我万愁牵。
一个作柄箫无窍，双铁为圜扇有圈。
身拜却疑人是犬，手擎还类笔如椽。
从今节节能通气，安得当为积蓄钱。
套筒
作者：华岳
朝代：宋

作个咿𠼳赘项咽，个中和我万愁牵。一筒作柄箫无窍，双铁为圜扇有圈。身拜却疑人是犬，手擎还类笔如椽。从今节节能通气，安得当为积蓄钱。
套筒
作者：华岳
朝代：宋

作箇咿𠼳赘项咽，箇中和我万愁牵。
一筒作柄箫无窍，双铁为圜扇有圈。
身拜却疑人是犬，手擎还类笔如椽。
从今节节能通气，安得当为积蓄钱。
宁川冷渡
作者：华岳
朝代：宋

峯回路转六七里，林静鸟啼三四声。
游女不知行旅恨，一茶留我话平生。
宁川冷渡
作者：华岳
朝代：宋

峰回路转六七里，林静鸟啼三四声。游女不知行旅恨，一茶留我话平生。
安分呈李竹斋
作者：华岳
朝代：宋

风雨思君子，烟霞忆旧游。一区山水国，万里帝王州。腊瓮香浮玉，春旗雪满瓯。安贫随处乐，此外复何求。
安分呈李竹斋
作者：华岳
朝代：宋

风雨思君子，烟霞忆旧游。
一区山水国，万里帝王州。
腊罋香浮玉，春旗雪满瓯。
安贫随处乐，此外復何求。
宣城道中
作者：华岳
朝代：宋

恰到杏花天，转头过禁烟。燕归才数日，蚕起又三眠。少智惭樗里，多材忆孟坚。功名且随分，无苦自咨煎。
宣城道中
作者：华岳
朝代：宋

恰到杏花天，转头过禁烟。
燕归纔数日，蚕起又三眠。
少智惭樗里，多材忆孟坚。
功名且随分，无苦自咨煎。
宣城道中
作者：华岳
朝代：宋
体裁：五言律诗

跃马上宣城，千山翠欲颦。蕙风轻卷舌，樱雨细沾唇。柳絮难驱腊，榆钱不买春。何如浇一斗，烂醉石湖滨。
容膝
作者：华岳
朝代：宋
体裁：五言律诗

具体功非远，全躯恨已消。安禅须促膝，觅句敢成摇。悔不身齐足，时当事半腰。行人只蒲伏，何处得逍遥。
容膝
作者：华岳
朝代：宋

具体功非远，全躯恨已消。
安禅须足膝，觅句敢成摇。
悔不身齐足，时当事半腰。
行人只蒲伏，何处得逍遥。
宿严濑
作者：华岳
朝代：宋
体裁：七言律诗

遐想高风殊未厓，舣舟夜访子陵台。衔山西照情何限，逝水东流梦不回。双桨未闻卿月过，一尊先为客星开。东都人物俱煨烬，独有先生迹未灰。
宿严濑
作者：华岳
朝代：宋

遐想高风殊未崖，舣舟夜访子陵台。
衔山西照情何限，逝水东流梦不回。
双桨未闻卿月过，一尊先为客星开。
东都人物俱煨炉，独有先生迹未灰。
宿横溪桥
作者：华岳
朝代：宋

夜宿横溪烟霭间，眉头归路万山攒。
连天麦浪波千顷，扑地杨花雪一团。
余镪不供春后醖，夹衾犹怯夜来寒。
征夫莫怪车音涩，自是愁多行路难。
宿横溪桥
作者：华岳
朝代：宋

夜宿横溪烟霭间，眉头归路万山攒。连天麦浪波千顷，扑地杨花雪一团。馀镪不供春后酝，夹衾犹怯夜来寒。征夫莫怪车音涩，自是愁多行路难。
宿水陆寺
作者：华岳
朝代：宋

萧寺廊庑阔，无人独自行。
吴侬非好僻，楚客为谁清。
花落凭风扫，灯残借月明。
江湖有烟浪，且此寄余生。
宿水陆寺
作者：华岳
朝代：宋

萧寺廊庑阔，无人独自行。吴侬非好僻，楚客为谁清。花落凭风扫，灯残借月明。江湖有烟浪，且此寄馀生。
宿水陆寺
作者：华岳
朝代：宋

萧寺廓庑阔，无人独自行。
吴侬非好僻，楚客为谁清。
花落凭风扫，灯残借月明。
江湖有烟浪，且此寄余生。
宿灌头
作者：华岳
朝代：宋

淡鱼才煮咸鱼熟，白酒新篘红酒香。莫讶杯盘成草草，一年忙处是蚕桑。
宿灌头
作者：华岳
朝代：宋

淡鱼才煮鹹鱼熟。白酒新篘红酒香。
宿灌头
作者：华岳
朝代：宋

淡鱼纔煮咸鱼熟，白酒新篘红酒香。
莫讶杯盘成草草，一年忙处是蚕桑。
寄两庠同舍
作者：华岳
朝代：宋
体裁：七言律诗

昔年槌鼓扣天阍，远谪南州七度春。大享有恩来北阙，小囚无赂脱东闽。乌衣座满民流血，画烛帘深案积尘。见说九重宵旰虑，长沙犹有少年人。
寄仵判院
作者：华岳
朝代：宋

閒亭无日不相随，稍不相随恨别离。况是一秋无信息，可无人寄问安诗。自惭儿女总江湖，鸿雁不来音讯疏。且喜北堂珠玉眷，团圞环诵道家书。天音空洞岂虚传，许我琅函诵半千。何事加持功已倍，日边消息尚茫然。短笺封罢更重题，生怕苍头去路迷。说与不须多借问，葛庐祇在白云西。红猊消尽水生花，清夜迢迢玉漏赊。环佩不知何处去，醉眠应是小卿家。毫端风雨走蛟螭，人物风流冠一时。要向行云问踪迹，青楼何处没新词。此去于门咫尺间，樽罍无计得跻攀。断魂欲伴行云去，犹恐歌喉误小蛮。锦笺牙轴白云词，君外知音更有谁。一榻何时对风雨，与君联臂话相思。
寄仵判院·其一
作者：华岳
朝代：宋
体裁：七言绝句

閒亭无日不相随，稍不相随恨别离。况是一秋无信息，可无人寄问安诗。
寄仵判院·其七
作者：华岳
朝代：宋
体裁：七言绝句

此去于门咫尺间，樽罍无计得跻攀。断魂欲伴行云去，犹恐歌喉误小蛮。
寄仵判院·其三
作者：华岳
朝代：宋
体裁：七言绝句

天音空洞岂虚传，许我琅函诵半千。何事加持功已倍，日边消息尚茫然。
寄仵判院·其二
作者：华岳
朝代：宋

自惭儿女总江湖，鸿鴈不来音讯疎。
且喜北堂珠玉眷，团圞环诵道家书。
寄仵判院·其五
作者：华岳
朝代：宋
体裁：七言绝句

红猊消尽水生花，清夜迢迢玉漏赊。环佩不知何处去，醉眠应是小卿家。
寄仵判院·其六
作者：华岳
朝代：宋
体裁：七言绝句

毫端风雨走蛟螭，人物风流冠一时。要向行云问踪迹，青楼何处没新词。
寄仵判院·其四
作者：华岳
朝代：宋
体裁：七言绝句

短笺封罢更重题，生怕苍头去路迷。说与不须多借问，葛庐祇在白云西。
寄仵判院八首
作者：华岳
朝代：宋

红猊消尽水生花，消夜迢迢玉漏赊。
环佩不知何处去，醉眠应是小卿家。
寄仵判院八首
作者：华岳
朝代：宋

自惭儿女总江湖，鸿雁不来音讯疏。且喜北堂珠玉眷，团圞环诵道家书。
寄仵判院八首
作者：华岳
朝代：宋
体裁：七言绝句

锦笺牙轴白云词，君外知音更有谁。一榻何时对风雨，与君联臂话相思。
寄刘浩然
作者：华岳
朝代：宋

樽酒檠窗鬓发新，别来惊见雪霜侵。几行泪滴风前烛，一片心敲月下砧。好德未闻如好色，知人安得似知音。一书欲寄南来雁，江阔天高无处寻。
寄刘浩然
作者：华岳
朝代：宋

樽酒檠窗鬓髮新，别来惊见雪霜侵。
几行泪滴风前烛，一片心敲月下砧。
好德未闻如好色，知人安得似知音。
一书欲寄南来鴈，江阔天高无处寻。
寄卢进士
作者：华岳
朝代：宋

丈夫策定在吴鈎，浪把桥门作胜游。
綵笔误人随骥尾，锦标还我占鳌头。
关山梦寐三千里，竹帛功名四十秋。
安得九重容借箸，尽将军国为前筹。
寄卢进士
作者：华岳
朝代：宋

丈夫策定在吴钩，浪把桥门作胜游。綵笔误人随骥尾，锦标还我占鳌头。关山梦寐三千里，竹帛功名四十秋。安得九重容借箸，尽将军国为前筹。
寄大庾郭县尉
作者：华岳
朝代：宋

前年建安县，始识韩荆州。
一见辰知遇，许我尝从游。
寻幽访赤壁，买笑陪青楼。
有酒即命驾，夜饮忘觥筹。
雪香飘梅花，归驾仍迟留。
送君城北隅，岁事希一周。
告德虽未久，有怀奚所投。
客来自锦溪，知为蓝田游。
抠衣欲趋隅，其奈风马牛。
方图拜尺纸，文此不敏羞。
乃复三不缄，获戾于君侯。
谪客干典刑，宜尔餐吴钩。
幸不畀我死，残喘延俘囚。
搜索遍中外，释缚良无由。
始思鹍鹏翼，庇我反手犹。
嘘烛拂毫楮，尺素驰星流。
荷公三复还，恻然添我忧。
许我京阙间，与我为良谋。
于今秋复冬，俟命犹置邮。
西风掠于宇，鱼雁俱沉浮。
未审恩波中，许我共济不。
我材袜线短，愿公广甄收。
他日宾幕府，鏖战当焚舟。
公兮不我援，复驾言焉求。
寄大庾郭县尉
作者：华岳
朝代：宋

前年建安县，始识韩荆州。一见辱知遇，许我尝从游。寻幽访赤壁，买笑陪青楼。有酒即命驾，夜饮忘觥筹。雪香飘梅花，归驾仍迟留。送君城北隅，岁事希一周。告德虽未久，有怀奚所投。客来自锦溪，知为蓝田游。抠衣欲趋隅，其奈风马牛。方图拜尺纸，文此不敏羞。乃复三不缄，获戾于君侯。谪客干典刑，宜尔餐吴钩。幸不畀我死，残喘延俘囚。搜索遍中外，释缚良无由。始思鹍鹏翼，庇我反手犹。嘘灯拂毫楮，尺素驰星流。荷公三复还，恻然添我忧。许我京阙间，与我为良谋。于今秋复冬，俟命犹置邮。西风掠天宇，鱼雁俱沉浮。未审恩波中，许我共济不。我材袜线短，愿公广甄收。他日宾幕府，鏖战当焚舟。公兮不我援，复驾言焉求。
寄大庾郭县尉
作者：华岳
朝代：宋

前年建安县，始识韩荆州。
一见辱知遇，许我尝从游。
寻幽访赤壁，买笑陪青楼。
有酒即命驾，夜饮忘觥筹。
雪香飘梅花，归驾仍迟留。
送君城北隅，岁事希一周。
告德虽未久，有怀奚所投。
客来自锦溪，知为蓝田游。
抠衣欲趋隅，其奈风马牛。
方图拜尺纸，文此不敏羞。
乃復三不缄，获戾于君侯。
谪客干典刑，宜尔餐吴鈎。
幸不畀我死，残喘延俘囚。
搜索徧中外，释缚良无由。
始思鵾鹏翼，庇我反手犹。
嘘灯拂毫楮，尺素驰星流。
荷公三復还，恻然添我忧。
许我京阙间，与我为良谋。
于今秋復冬，俟命犹置邮。
西风掠天宇，鱼鴈俱沉浮。
未审恩波中，许我共济不。
我材袜线短，愿公广甄收。
他日宾幕府，鏖战当焚舟。
公兮不我援，復驾言焉求。
寄宗上人
作者：华岳
朝代：宋
体裁：七言绝句

我为扣阍拘狴犴，汝将吟笔换袈裟。别来犹记松窗外，一掬清泉自点茶。
寄小王徐子晋
作者：华岳
朝代：宋

十载长沙路二千，归心日夜在长安。居家有誉眉空白，恋阙无谋心谩丹。获雁不闻苏子信，沐猴徒笑楚人冠。马蹄恐有唐城便，为把功名问二潘。
寄小王徐子晋
作者：华岳
朝代：宋

十载长沙路二千，归心日夜在长安。
居家有誉眉空白，恋阙无谋心谩丹。
获鴈不闻苏子信，沐猴徒笑楚人冠。
马蹄恐有唐城便，为把功名问二潘。
寄张舍人
作者：华岳
朝代：宋

万冤无计彻天衢，三尺金科谩卷舒。
公不戴星驰驷马，民将指日就枯鱼。
黄堂宴妓不加意，丹陛虑囚空有书。
见说羣乌广瞻听，如何公论尚踌躇。
寄张舍人
作者：华岳
朝代：宋

万冤无计彻天衢，三尺金科谩卷舒。公不戴星驰驷马，民将指日就枯鱼。黄堂宴妓不加意，丹陛虑囚空有书。见说群乌广瞻听，如何公论尚踌躇。
寄敬甫叶兄
作者：华岳
朝代：宋

岁次丁卯秋，八月既生魄。于时谪建安，脱去未有策。忽睹星凤光，慨然陪履舄。自谓入闽建，阅人几千百。间有知功名，所见得邪僻。否则苟利禄，鄙猥何足责。独我子敬甫，挺挺出蛮貊。舌端摇戈矛，笔下罗疆埸。扣以军国秘，历历有奇画。以此方定交，归心已翰翮。送君东郭门，握手不忍释。明年入中都，首上平戎策。甫结君相知，便念长沙谪。细草天子书，愿置孤臣驿。论荐方踌躇，倚门重垂白。辙环温凊围，笑言方哑哑。去我两牛鸣，恍若关山隔。去年槐花黄，郡国书贡籍。若以经济材，俯亦从此役。白屋寄簪缨，青灯联衽席。谈笑生风雷，议论灿金碧。雪香飞梅花，归鞍整南陌。别后殊未几，拳拳在朝夕。君腹坦东床，吾身系西圜。从此叹参商，蓬瀛非咫尺。尺纸虽屡投，奥援不我索。星次几一周，幸我安且怿。尝观义与利，更相为损益。欲论古人交，二者请君择。不惟眼独青，且要心同赤。此身可齑粉，此道不可易。自料吾与君，造物难弃掷。胸次蓬莱山，襟怀云梦泽。未说诗书帅，休论文章伯。堂堂大丈夫，讵可虚竹帛。但恨不振踪，尚此多捍格。在君当先登，挽回二千石。饥溺切君身，推解过畴昔。炎凉无异心，始终无异迹。庶几吾二人，交情可全璧。
寄敬甫叶兄
作者：华岳
朝代：宋

岁次丁卯秋，八月既生魄。
于时谪建安，脱去未有策。
忽覩星凤光，慨然陪履舄。
自谓入闽建，阅人几千百。
间有知功名，所见得邪僻。
否则苟利禄，鄙猥何足责。
独我子敬甫，挺挺出蛮貊。
舌端摇戈矛，笔下罗疆埸。
扣以军国秘，历历有奇画。
以此方定交，归心已翰翮。
送君东郭门，握手不忍释。
明年入中都，首上平戎策。
甫结君相知，便念长沙谪。
细草天子书，愿置孤臣驿。
论荐方踌躇，倚门重垂白。
辙环温凊围，笑言方哑哑。
去我两牛鸣，恍若关山隔。
去年槐花黄，郡国书贡籍。
若以经济材，俯亦从此役。
白屋寄簪缨，青灯联袵席。
谈笑生风雷，议论灿金碧。
雪香飞梅花，归鞍整南陌。
别后殊未几，拳拳在朝夕。
君腹坦东床，吾身繫西圜。
从此嘆参商，蓬瀛非咫尺。
尺纸虽屡投，奥援不我索。
星次几一周，幸我安且怿。
尝观义与利，更相为损益。
欲论古人交，二者请君择。
不惟眼独青，且要心同赤。
此身可虀粉，此道不可易。
自料吾与君，造物难弃掷。
胸次蓬莱山，襟怀云梦泽。
未说诗书帅，休论文章伯。
堂堂大丈夫，讵可虚竹帛。
但恨不振踪，尚此多扞格。
在君当先登，挽回二千石。
饥溺切君身，推解过畴昔。
炎凉无异心，始终无异迹。
庶几吾二人，交情可全璧。
寄杨渭夫
作者：华岳
朝代：宋

自愧材猷不足观，独于忠义死能干。
于陵风雨谁思汉，万里腥膻谁报韩。
眼到北盟常揾血，话残南渡欲冲冠。
如何一代多人杰，稽首称藩鼻不酸。
寄杨渭夫
作者：华岳
朝代：宋

自愧材猷不足观，独于忠义死难干。
二陵风雨谁思汉，万里腥羶谁报韩。
眼到北盟常揾血，话残南渡欲衝冠。
如何一代多人杰，稽首称藩鼻不酸。
寄杨渭夫
作者：华岳
朝代：宋

自愧材猷不足观，独于忠义死难干。二陵风雨谁思汉，万里腥膻谁报韩。眼到北盟常揾血，话残南渡欲冲冠。如何一代多人杰，稽首称藩鼻不酸。
寄江子岗
作者：华岳
朝代：宋
体裁：七言律诗

秋夜封书上子岗，别来化日又舒长。只知电烛两经月，不觉星毛半欲霜。竹叶照人凝盏滑，梅花撩客透篱香。知他诗债曾偿未，料得寻春日日忙。
寄王五四将仕
作者：华岳
朝代：宋

季叔青天轰霹雳，屈原平地溺波涛。从教晋楚多戕贼，二子何曾损一毫。周田且谓曾占易，商野何尝识梦书。假使二君无感召，不成终老在樵渔。
寄王五四将仕
作者：华岳
朝代：宋

季叔青天轰霹雳，屈原平地溺波涛。
从教晋楚多戕贼，二字何曾损一毫。
寄王五四将仕·其一
作者：华岳
朝代：宋
体裁：七言绝句

季叔青天轰霹雳，屈原平地溺波涛。从教晋楚多戕贼，二子何曾损一毫。
寄王五四将仕·其二
作者：华岳
朝代：宋
体裁：七言绝句

周田且谓曾占易，商野何尝识梦书。假使二君无感召，不成终老在樵渔。
寄王士贵
作者：华岳
朝代：宋
体裁：七言律诗

画桥相送百花春，转眼孤鸿逐断云。别后有谁能顾我，客中无日不思君。风前花影尝兴念，月下桐声久不闻。见说近来多好况，一书无惜寄云云。
寄王清之
作者：华岳
朝代：宋
体裁：七言律诗

封书汉上寄清之，却恐清之汉上归。千里谩怀明月共，寸心常伴白云飞。湘妃有泪能斑竹，周士无心恋采薇。安得一缄飞海峤，与兄联辔上淮淝。
寄苕溪故人
作者：华岳
朝代：宋

昔年分袂霅川东，系马花梢扑乱红。解佩送行情怏怏，举杯言别恨匆匆。中人以上谁知我，北斗以南惟有公。此去东闽有良便，一书无惜慰羁穷。
寄苕溪故人
作者：华岳
朝代：宋

昔年分袂霅川东，繫马花梢扑乱红。
解佩送行情怏怏，举杯言别恨匆匆。
中人以上谁知我，北斗以南惟有公。
此去东闽有良便，一书无惜慰羁穷。
寄范茂卿
作者：华岳
朝代：宋

社风吹迸雨前枝，正是施工北苑时。小胯未封才入盝，短鎗初拆半含旗。一盆腊雪分龙井，万杵春雷入凤池。见说贡馀山似积，小煎还肯换新诗。
寄范茂卿
作者：华岳
朝代：宋

社风吹迸雨前枝，正是施工北苑时。
小胯未封纔入盝，短鎗初拆半含旗。
一盆腊雪分龙井，万杵春雷入凤池。
见说贡余山似积，小煎还肯换新诗。
寄西山
作者：华岳
朝代：宋

姓名久不到西山，觅便无风鼻谩酸。天堑有花春堰急，地炉无火夜堂寒。青灯昔记对床卧，白发今羞把镜看。见说北归常有雁，一书无惜报平安。
寄西山
作者：华岳
朝代：宋

姓名久不到西山，觅便无风鼻谩酸。
天堑有花春堰急，地炉无火夜堂寒。
青灯昔记对床卧，白髮今羞把镜看。
见说北归常有鴈，一书无惜报平安。
寄西山
作者：华岳
朝代：宋
体裁：七言律诗

宫墙无地可穿窬，犹幸先人有敝庐。仕版可羞宁毁瓦，儒冠曾误枉收书。供柴我合同收炭，寄食君当自办蔬。此理晓然明似镜，何须足下肆耕锄。
寄赵及父
作者：华岳
朝代：宋
体裁：七言绝句

欲邀诗社同莲社，为筑将坛并杏坛。图得有材皆命世，不随风月报平安。
寄赵德夫
作者：华岳
朝代：宋

男儿无路出邯郸，长铗休从暗裏弹。
是处有鱼堪下钓，扁舟何独子陵滩。
寄赵德夫
作者：华岳
朝代：宋

男儿无路出邯郸，长铗休从暗里弹。是处有鱼堪下钓，扁舟何独子陵滩。
寄陈士元
作者：华岳
朝代：宋

郊野英雄不肯收，膏粱刍豢有何谋。胡儿只怒马黄弩，公子当求狐白裘。唐诏屡颁蕡不第，汉坛才筑信当侯。古今得丧同儿戏，何必区区叹白头。
寄陈士元
作者：华岳
朝代：宋

郊野英雄不肯收，膏粱刍豢有何谋。
胡儿只怒马黄弩，公子当求狐白裘。
唐诏屡颁蕡不第，汉坛纔筑信当侯。
古今得丧同儿戏，何必区区嘆白头。
富沙道中述怀
作者：华岳
朝代：宋
体裁：古风

败鼓非全材，毁瓦不自牧。造物儿未戏，达人火先扑。卜不到渭滨，人徒嗟海曲。彼哉真彼哉，伐尽牛山木。
寿昌道中
作者：华岳
朝代：宋

山断疑无路，林开觉有村。饥牛恋茅垄，吠犬护柴门。闷去诗千首，愁来酒一尊。明朝南去路，怀抱与谁论。
寿昌道中
作者：华岳
朝代：宋

山断疑无路，林开觉有村。
饥牛恋茅垅，吠犬护柴门。
闷去诗千首，愁来酒一尊。
明朝南去路，怀抱与谁论。
寿昌道中
作者：华岳
朝代：宋

山断疑无路，林开觉有村。
饥牛恋茅壠，吠犬护柴门。
闷去诗千首，愁来酒一尊。
明朝南去路，怀抱与谁论。
小圃
作者：华岳
朝代：宋

舍北有余隙，平禠作小园。
花存四五本，竹种两三根。
风伯倩摇佩，月娥烦佐尊。
谁知方丈裏，别有一干坤。
小圃
作者：华岳
朝代：宋

舍北有余隙，平褫作小园。
花存四五本，竹种两三根。
风伯倩摇佩，月娥烦佐尊。
谁知方丈裹，别有一乾坤。
小圃
作者：华岳
朝代：宋

舍北有馀隙，平禠作小园。花存四五本，竹种两三根。风伯倩摇佩，月娥烦佐尊。谁知方丈里，别有一乾坤。
小春言怀
作者：华岳
朝代：宋

桃李生香花满溪，南州十月尚襜衣。春从酒瓮榨将出，秋在诗囊带得归。弓射十分方破的，棋高一著便争机。劝君莫作等閒看，毫发差殊事已非。
小春言怀
作者：华岳
朝代：宋

桃李生香花满溪，南州十月尚襜衣。
春从酒罋榨将出，秋在诗囊带得归。
弓射十分方破的，棋高一着便争机。
劝君莫作等閒看，毫髮差殊事已非。
小春言怀
作者：华岳
朝代：宋

桃李生香花满溪，南州十月尚襜长。
春从酒罋榨将出，秋在诗囊带得归。
弓射十分方破的，棋高一著便争机。
劝君莫作等閒看，毫发差殊事已非。
山居
作者：华岳
朝代：宋

布作宽袍竹作冠，萧然万虑不相关。数声横笛烟霄外，一个閒人天地间。若遇急流须勇退，从教倦鸟不知还。百年富贵君休羡，得似浮生半日閒。
山居
作者：华岳
朝代：宋

布作宽袍竹作冠，萧然万虑不相关。
数声横笛烟霄外，一箇閒人天地间。
若遇急流须勇退，从教倦鸟不知还。
百年富贵君休羡，得似浮生半日閒。
山水吟
作者：华岳
朝代：宋

闽之山峨峨，可以接穹苍。
闽士孕其秀，胸次尤难量。
闽之水滔滔，可以烛妍丑。
闽士生其间，其美不容。
君不见周家社稷生甫申，崧岳当年曾降神。
又不见千里秀气钟三苏，眉山草木皆焦枯。
我生恨不由河洛，虚负三光并五岳。
地灵人杰推江东，人物风流兼磊落。
顾此闽之东，自古多英雄。
求其为绝称，独一忠穆公。
公今已即世，后世谁可拟。
惟有詹仲通，一人而已耳。
仲通何如人，景星与凤凰。
不险亦不深，山高兮水长。
山水吟
作者：华岳
朝代：宋
体裁：古风

闽之山峨峨，可以接穹苍。闽士孕其秀，胸次尤难量。闽之水滔滔，可以烛妍丑。闽士生其间，其美不容口。君不见周家社稷生甫申，崧岳当年曾降神。又不见千里秀气钟三苏，眉山草木皆焦枯。我生恨不由河洛，虚负三光并五岳。地灵人杰推江东，人物风流兼磊落。顾此闽之东，自古多英雄。求其为绝称，独一忠穆公。公今已即世，后世谁可拟。惟有詹仲通，一人而已耳。仲通何如人，景星与凤凰。不险亦不深，山高兮水长。
岩桂
作者：华岳
朝代：宋

西风吹老碧莲房，万壑风流拆麝囊。
谩与篱花争晓色，肯教盆蕙压秋芳。
月中有女曾分种，世上无花敢斗香。
要识仙根迥然别，一枝开傍郄家墙。
岩桂
作者：华岳
朝代：宋

西风吹老碧莲房，万壑风流拆麝囊。谩与篱花争晓色，肯教盆蕙压秋芳。月中有女曾分种，世上无花敢斗香。要识仙根迥然别，一枝开傍郤家墙。
岩桂
作者：华岳
朝代：宋

西风吹老碧莲房，万壑风流拆麝囊。
谩与篱花争晓色，肯都盆蕙压秋芳。
月中有女曾分种，世上无花敢斗香。
要识仙根迥然别，一枝开傍郄家墙。
岩桂落英
作者：华岳
朝代：宋

净扫庭阶衬落英，西风吹恨入蓬瀛。人从紫麝囊中过，马踏黄金屑上行。眠醉不须铺锦褥，研香还解作珠缨。宫娥未许填沟壑，收拾流酥浸玉罂。
岩桂落英
作者：华岳
朝代：宋

凈扫庭阶衬落英，西风吹恨入蓬瀛。
人从紫麝囊中过，马踏黄金屑上行。
眠醉不须铺锦褥，研香还解作珠缨。
宫娥未许填沟壑，收拾流酥浸玉罂。
巧松
作者：华岳
朝代：宋

万折千蟠去不回，不知处士为谁栽。钱塘九里空萧瑟，得似天孙送种来。夏社商舟未说渠，女萝先要施云衢。若教终始如弦直，肯向秦邦作大夫。赤子亲曾约子房，阿谁培植到横岗。向人面面皆奇巧，廊庙如何作栋梁。
巧松·其一
作者：华岳
朝代：宋
体裁：七言绝句

万折千蟠去不回，不知处士为谁栽。钱塘九里空萧瑟，得似天孙送种来。
巧松·其三
作者：华岳
朝代：宋
体裁：七言绝句

赤子亲曾约子房，阿谁培植到横岗。向人面面皆奇巧，廊庙如何作栋梁。
巧松·其二
作者：华岳
朝代：宋

夏社商舟未说渠，女萝先要施云衢。若教终始如弦直，肯向秦邦作大夫。
巧松·其二
作者：华岳
朝代：宋

夏社商舟未说渠，女萝先要施云衢。
若教终始如絃直，肯向秦邦作大夫。
巫山
作者：华岳
朝代：宋
体裁：七言绝句

碧簪千丈倚巴江，暮雨朝云总是常。山势插天宫殿少，不知何处是高堂。
平政桥
作者：华岳
朝代：宋

建水合流三百里，直下富沙如捻指。
溪东披拽缆过西，千丈春风怒涛起。
香轮不解碾清江，造舟贯索成河梁。
年年麦熟梅欲黄，连城千里皆波光。
淳熙太守忧溱洧，问津日夜思无计。
老侬叉手愿鸠工，叠石中流使民济。
金珠卖价不计缗，镌瑕断梓功方成。
功成燕雀贺新屋，炳然万栋辉丹青。
插承螮蝀横江尾，下压寒潭碧无底。
市声不到画梁间，秋色尽归朱箔裹。
我行一月无风波，今朝醉眼翻青罗。
金鳌背路客挥𩍐，玉虹跨浪丹飞梭。
石唇喷尽寒崖雪，雪中电掣金蛇赤。
两岸楼头将相家，八州车马神仙客。
人言避人推政平，故此特以平政名。
我闻政事平如水，水到不平还作声。
平政桥
作者：华岳
朝代：宋

建水合流三百里，直下富沙如捻指。
溪东披拽缆过西，千丈春风怒涛起。
香轮不解碾清江，造舟贯索成河梁。
年年麦熟梅欲黄，连城千里皆波光。
淳熙太守忧溱洧，问津日夜思无计。
老农叉手愿鸠工，迭石中流使民济。
金珠卖价不计缗，镌瑕断梓功方成。
功成燕雀贺新屋，炳然万栋辉丹青。
插天螮蝀横江尾，下压寒潭碧无底。
市声不到画梁间，秋色尽归朱箔裏。
我行一月无风波，今朝醉眼翻青罗。
金鰲背路客挥𩍐，玉虹跨浪舟飞梭。
石唇喷尽寒崖雪，雪中电掣金蛇赤。
两岸楼头将相家，八州车马神仙客。
人言辟人推政平，故此特以平政名。
我闻政事平如水，水到不平还作声。
平政桥
作者：华岳
朝代：宋

建水合流三百里，直下富沙如撚指。溪东披拽缆过西，千丈春风怒涛起。香轮不解碾清江，造舟贯索成河梁。年年麦熟梅欲黄，连城千里皆波光。淳熙太守忧溱洧，问津日夜思无计。老农叉手愿鸠工，叠石中流使民济。金珠卖价不计缗，镌瑕断梓功方成。功成燕雀贺新屋，炳然万栋辉丹青。插天螮蝀横江尾，下压寒潭碧无底。市声不到画梁间，秋色尽归朱箔里。我行一月无风波，今朝醉眼翻青罗。金鳌背路客挥？，玉虹跨浪舟飞梭。石唇喷尽寒崖雪，雪中电掣金蛇赤。两岸楼头将相家，八州车马神仙客。人言辟人推政平，故此特以平政名。我闻政事平如水，水到不平还作声。
平政桥
作者：华岳
朝代：宋
体裁：古风

建水合流三百里，直下富沙如撚指。溪东披拽缆过西，千丈春风怒涛起。香轮不解碾清江，造舟贯索成河梁。年年麦熟梅欲黄，连城千里皆波光。淳熙太守忧溱洧，问津日夜思无计。老农叉手愿鸠工，叠石中流使民济。金珠卖价不计缗，镌瑕断梓功方成。功成燕雀贺新屋，炳然万栋辉丹青。插天螮蝀横江尾，下压寒潭碧无底。市声不到画梁间，秋色尽归朱箔里。我行一月无风波，今朝醉眼翻青罗。金鳌背路客挥�，玉虹跨浪舟飞梭。石唇喷尽寒崖雪，雪中电掣金蛇赤。两岸楼头将相家，八州车马神仙客。人言辟人推政平，故此特以平政名。我闻政事平如水，水到不平还作声。
幽居
作者：华岳
朝代：宋

十顷平湖一簇山，湖山佳处着朱阑。
分阶草色迎春绿，漱石泉声入夜寒。
不扰自然人事好，有为方信世途难。
如今休说当年事，只把心平气定看。
幽居
作者：华岳
朝代：宋

十顷平湖一簇山，湖山佳处著朱阑。分阶草色迎春绿，漱石泉声入夜寒。不扰自然人事好，有为方信世途难。如今休说当年事，只把心平气定看。
幽居
作者：华岳
朝代：宋

潇洒幽居屋一重，入门花柳间青红。
帘尝碍月鈎尝挂，酒不逢花盏不空。
畏爱难全公子日，雌雄谁识大王风。
且将酒货迁诗料，休问榷场通未通。
幽居
作者：华岳
朝代：宋

潇洒幽居屋一重，入门花柳间青红。
帘尝碍月钩尝挂，酒不逢花盏不空。
畏爱难全公子日，雌雄谁识大王风。
且将酒货迁诗料，休问榷场未打通。
幽居
作者：华岳
朝代：宋

潇洒幽居屋一重，入门花柳间青红。帘尝碍月钩尝挂，酒不逢花盏不空。畏爱难全公子日，雌雄谁识大王风。且将酒货迁诗料，休问榷场通未通。
幽居
作者：华岳
朝代：宋

莫问门无长者车，只图深巷乐樵渔。
一园黄落食无限，万壑碧蓑衣有余。
雁足北来归讯杳，马蹄南去故人疏。
东风看整朝天旆，多少功名在故庐。
幽居
作者：华岳
朝代：宋

莫问门无长者车，只图深巷乐樵渔。
一园黄落食无限，万壑碧蓑衣有余。
鴈足北来归讯杳，马蹄南去故人疎。
东风看整朝天旆，多少功名在故庐。
幽居
作者：华岳
朝代：宋

莫问门无长者车，只图深巷乐樵渔。一园黄落食无限，万壑碧蓑衣有馀。雁足北来归讯杳，马蹄南去故人疏。东风看整朝天旆，多少功名在故庐。
建安暮秋
作者：华岳
朝代：宋

斜阳望断水平桥，古柳萧疎己半雕。
鱼跃浪花翻水面，鴈拖烟练束林腰。
花时无镪能追骥，月夜有诗堪续貂。
回首故乡多少恨，乱山无数路迢迢。
建安暮秋
作者：华岳
朝代：宋

斜阳望断水平桥，古柳萧疏己半彫。鱼跃浪花翻水面，雁拖烟练束林腰。花时无镪能追骥，月夜有诗堪续貂。回首故乡多少恨，乱山无数路迢迢。
归兴呈吴梦祥
作者：华岳
朝代：宋

鱼雁音书少，关山梦寐遥。对花思粉面，遇□□□□。喜意鹊应报，归心马更骄。西风绰鞭？，飞□□□□。
归兴呈吴梦祥
作者：华岳
朝代：宋
体裁：五言律诗

鱼雁音书少，关山梦寐遥。对花思粉面，遇□□□□。喜意鹊应报，归心马更骄。西风绰鞭�，飞□□□□。
归兴呈吴梦祥
作者：华岳
朝代：宋

鱼鴈音书少，关山梦寐遥。
对花思粉面，遇□□□□。
喜意鹊应报，归心马更骄。
西风绰鞭𩍐，飞□□□□。
归钓吟
作者：华岳
朝代：宋

我生本是丝纶客，尝抱丝纶钓王国。
胶庠虽识姚有虞，载车未遇周西伯。
抱琴归去古江边，江头风月犹依然。
江风刮岸岸如削，江月照人人未眠。
沙平浪静江天阔，换酒捉鱼鱼拨剌。
有时醉椀和月吞，有时醉棹和烟拨。
或唱歌，或吹笛，欵乃宫商人不识。
歌声唤彻烟水寒，笛声清透云霄碧。
不张帆，任渠去，去到云山深处住。
云山深处有画图，添箇云山画图侣。
不拨棹，任渠流，流入玻瓈影裏头。
玻瓈影裏迸珠玉，千斛万斛谁能收。
倦时眠，醉时舞，渔家自有神仙府。
睡时蝴蝶梦庄周，舞处鸥鸢奏韶武。
自举归钓吟，清江漠漠烟沉沉。
云藏万壑暗水尾，风吹孤月摇天心。
翠微父，翠微父，和我行歌进南浦。
画桥流水抹晴烟，残照暮霞收宿雨。
水连天，天似水，一蓑活计谁能比。
枫叶飘霜鲈鲙香，杨花飞雪河鲀美。
也不学，姜太公，百年将至方非熊。
会须年少遇真主，恢我诸夏车书同。
也不学，严子陵，云台不为冠殊勋。
中兴只作钓台侣，胸中百万知无兵。
我网不似汉，汉网何太疎，也曾漏却吞舟鱼。
何当周密如枢机，直欲纤悉皆无遗。
我鈎不似吕，吕鈎何太直，除却文王有谁识。
争如猛曲一弯腰，牵取星珠并月璧。
鱼胶寒齿折蒿剔，蟹螯刺指和笼烹。
屠龙饪鼎口不美，断鲸斫炙肠聊撑。
归钓吟
作者：华岳
朝代：宋

我生本是丝纶客，尝抱丝纶钓王国。胶庠虽识姚有虞，载车未遇周西伯。抱琴归去古江边，江头风月犹依然。江风刮岸岸如削，江月照人人未眠。沙平浪静江天阔，换酒捉鱼鱼拨剌。有时醉椀和月吞，有时醉棹和烟拨。或唱歌，或吹笛，欸乃宫商人不识。歌声唤彻烟水寒，笛声清透云霄碧。不张帆，任渠去，去到云山深处住。云山深处有画图，添个云山画图侣。不拨棹，任渠流，流入玻瓈影里头。玻瓈影里迸珠玉，千斛万斛谁能收。倦时眠，醉时舞，渔家自有神仙府。睡时蝴蝶梦庄周，舞处鸥鸢奏韶武。自举归钓吟，清江漠漠烟沉沉。云藏万壑暗水尾，风吹孤月摇天心。翠微父，翠微父，和我行歌进南浦。画桥流水抹晴烟，残照暮霞收宿雨。水连天，天似水，一蓑活计谁能比。枫叶飘霜鲈鲙香，杨花飞雪河鲀美。也不学，姜太公，百年将至方非熊。会须年少遇真主，恢我诸夏车书同。也不学，严子陵，云台不为冠殊勋。中兴只作钓台侣，胸中百万知无兵。我网不似汉，汉网何太疏，也曾漏却吞舟鱼。何当周密如枢机，直欲纤悉皆无遗。我钩不似吕，吕钩何太直，除却文王有谁识。争如猛曲一弯腰，牵取星珠并月璧。鱼胶寒齿折蒿剔，蟹螯刺指和笼烹。屠龙饪鼎口不美，断鲸斫炙肠聊撑。
归钓吟
作者：华岳
朝代：宋
体裁：古风

我生本是丝纶客，尝抱丝纶钓王国。胶庠虽识姚有虞，载车未遇周西伯。抱琴归去古江边，江头风月犹依然。江风刮岸岸如削，江月照人人未眠。沙平浪静江天阔，换酒捉鱼鱼拨剌。有时醉碗和月吞，有时醉棹和烟拨。或唱歌，或吹笛，欸乃宫商人不识。歌声唤彻烟水寒，笛声清透云霄碧。不张帆，任渠去，去到云山深处住。云山深处有画图，添个云山画图侣。不拨棹，任渠流，流入玻瓈影里头。玻瓈影里迸珠玉，千斛万斛谁能收。倦时眠，醉时舞，渔家自有神仙府。睡时蝴蝶梦庄周，舞处鸥鸢奏韶武。自举归钓吟，清江漠漠烟沉沉。云藏万壑暗水尾，风吹孤月摇天心。翠微父，翠微父，和我行歌进南浦。画桥流水抹晴烟，残照暮霞收宿雨。水连天，天似水，一蓑活计谁能比。枫叶飘霜鲈鲙香，杨花飞雪河鲀美。也不学，姜太公，百年将至方非熊。会须年少遇真主，恢我诸夏车书同。也不学，严子陵，云台不为冠殊勋。中兴只作钓台侣，胸中百万知无兵。我网不似汉，汉网何太疏，也曾漏却吞舟鱼。何当周密如枢机，直欲纤悉皆无遗。我钩不似吕，吕钩何太直，除却文王有谁识。争如猛曲一弯腰，牵取星珠并月璧。鱼胶寒齿折蒿剔，蟹螯刺指和笼烹。屠龙饪鼎口不美，断鲸斫炙肠聊撑。
归钓吟
作者：华岳
朝代：宋

我生本是丝纶客，尝抱丝纶钓王国。
胶庠虽识姚有虞，载车未遇周西析。
抱琴归去古江边，江头风月犹依然。
江风刮岸岸如削，江月照人人未眠。
沙平浪静江天阔，换酒捉鱼鱼拨刺。
有时醉碗和月吞，有时醉棹和烟拨。
或唱歌，或吹笛，
欸乃宫商人不识。歌声唤彻烟水寒，
笛声清透云霄碧。不张帆，
任渠去，去到云山深处住。
云山深处有画图，添个云山画图侣。
不拨棹，任渠流，
流入玻瓈影裹头。玻璃影裹迸珠玉，
千斛万斛谁能收。倦时眠，
醉时舞，渔家自有神仙府。
睡时蝴蝶梦庄周，舞处鸥鸢奏韶武。
自举归钓吟，清江漠漠烟沉沉。
云藏万壑暗水尾，风吹孤月摇天心。
翠微父，翠微父，
和我行歌进南浦。画桥流水抹晴烟，
残照暮霞收宿雨。水连天，
天似水，一蓑活计谁能比。
枫叶飘霜鲈脍香，杨花雪河魨美。
也不学，姜太公，
百年将至方非熊。会须年少遇真主，
恢我诸夏车书同。也不学，
严子陵，云台不为殊勋。
中兴只作钓台侣，胸啡中百万和无兵。
我网不似汉，汉网何太疏，
也曾漏却吞舟鱼。何当周密如枢机，
直欲纤悉皆无遗。我钩不似吕，
吕钩何太直，除却文王有谁识。
争如猛曲一弯腰，牵取星珠并月璧。
鱼胶寒齿折蒿剔，蟹螯刺指和笼烹。
屠龙饪鼎口不美，断鲸斫炙肠聊撑。
当涂道中
作者：华岳
朝代：宋

春晴不慷慨，十日九清阴。蝶宿花留粉，莺眠柳借金。边尘方障眼，汉壁尚关心。醒去愁无奈，杯行满满斟。
当涂道中
作者：华岳
朝代：宋

春晴不慷慨，十日九清阴。
蝶宿花留粉，鶑眠柳借金。
边尘方障眼，汉壁尚关心。
醒去愁无奈，杯行满满斟。
当途道中
作者：华岳
朝代：宋

春光不慷慨，十日九逢阴。
蝶宿花留粉，莺眠柳借金。
战尘方障眼，怀璧尚关心。
醒去愁无奈，杯行满满斟。
得金正将书
作者：华岳
朝代：宋

八行黥墨笑金晖，今亦提兵上海涯。一介问安虽老略，感恩犹胜李申之。
得金正将书
作者：华岳
朝代：宋

八行黥墨笑金晖，今亦提兵上海涯。
一介问安虽老畧，感恩犹胜李申之。
忆弟妹
作者：华岳
朝代：宋

别来三载客东南，始信人生聚首难。
眼底不闻鸿雁信，鼻头常为鹡鴒酸。
问天不语语徒厉，蓦地上心心类剜。
安得春风吹马首，卧听行死报平安。
忆弟妹
作者：华岳
朝代：宋

别来三载客东南，始信人生聚首难。眼底不闻鸿雁信，鼻头常为鹡鸰酸。问天不语语徒厉，蓦地上心心类剜。安得春风吹马首，卧听行列报平安。
忆弟妹
作者：华岳
朝代：宋

别来三载客东南，始信人生聚首难。
眼底不闻鸿鴈信，鼻头常为鹡鸰酸。
问天不语语徒厉，蓦地上心心类剜。
安得春风吹马首，卧听行列报平安。
忧
作者：华岳
朝代：宋

忧吾所谓果何忧，忧国忧家卒未休。
坐法马迁方去汉，释囚箕子未归周。
西风万籁声声恨，夜雨疎桐点点愁。
有客不知吾所向，却将米价问南州。
忧
作者：华岳
朝代：宋

忧吾所谓果何忧，忧国忧家卒未休。坐法马迁方去汉，释囚箕子未归周。西风万籁声声恨，夜雨疏桐点点愁。有客不知吾所向，却将米价问南州。
忧世寄清溪友人
作者：华岳
朝代：宋
体裁：七言律诗

庙堂无计息干戈，国士衔冤未汨罗。尺五指天均日月，八千里地旧山河。人无远虑心徒切，里有新丧巷不歌。况是十年芹泮客，倚阑尤觉泪滂沱。
忧世寄清溪友人
作者：华岳
朝代：宋

庙堂无计息干戈，国士衔冤未泊罗。
尽五指天均日月，八千里地旧山河。
人无远虑心徒切，里有新丧巷不歌。
况是十年芹泮客，倚阑尤觉泪滂沱。
念奴娇·倚藤临水
作者：华岳
朝代：宋
体裁：词

倚藤临水，照丰姿自笑，天然丘壑。利鞅名缰成底事，空把此身缠缚。李杜文章，良平事业，且束之高阁。浩然归去，暮霞残照零落。闻道西北埃尘，东南形胜，次第清河岳。此等功名尘世事，与我初无关约。十里松萝，一蓑烟雨，说甚扬州鹤。倚栏长啸，玉轮飞上天角。
怀九江友人
作者：华岳
朝代：宋

浪拍西风万壑秋，几多香饵落金鈎。
无鱼可钓浑閒事，留得丝纶在即休。
怀九江友人
作者：华岳
朝代：宋

浪拍西风万壑秋，几多香饵落金钩。无鱼可钓浑閒事，留得丝纶在即休。
怒成
作者：华岳
朝代：宋

舌端豪气吐长虹，四海一身无处容。不向北山求刺虎，便从南海学屠龙。鼎须刘辟方成器，剑到魏齐那是锋。欲抱不平朝玉帝，梦魂飞上祝融峰。
怒成
作者：华岳
朝代：宋

舌端豪气吐长虹，四海一身无处容。
不向北山求刺虎，便从南海学屠龙。
鼎须刘闢方成器，剑到魏齐那是锋。
欲抱不平朝玉帝，梦魂飞上祝融峰。
怒题
作者：华岳
朝代：宋
体裁：七言律诗

壮气横秋面渥丹，男儿未遇指休弹。卖浆岂料周分国，盗粟焉知汉筑坛。胫脡未甘缠吏鞅，髑髅不信误儒冠。夜深踢起床头婢，和泪挑灯把剑看。
思故人
作者：华岳
朝代：宋

十载无人问益之，谁于欬唾觅珠玑。
两三千里家何在，三十六峰人未归。
将谓抱薪能救燎，果然画餠不充饥。
东川恐遇连荣祖，一笑不须论是非。
思故人
作者：华岳
朝代：宋

十载无人问益之，谁于欬唾觅珠玑。两三千里家何在，三十六峰人未归。将谓抱薪能救燎，果然画饼不充饥。东川恐遇连荣祖，一笑不须论是非。
思故人
作者：华岳
朝代：宋

太乙年来落冀并，几多豪杰未成名。
尧天日月计和玉，胡地山川知耀卿。
卢六驱风能破屋，陈三平水可倾城。
年来幕府勤延揽，何事诸儿未有声。
思故人
作者：华岳
朝代：宋
体裁：七言律诗

太乙年来落冀并，几多豪杰未成名。尧天日月计和玉，胡地山川知耀卿。卢六驱风能破屋，陈三平水可倾城。年来幕府勤延揽，何事诸兄未有声。
思故人
作者：华岳
朝代：宋

芳酒一樽虽甚□，故人千里奈思何。
柳挼池阁条偏细，花近檐楹香更多。
悉事
作者：华岳
朝代：宋

欲归未去两纷拏，何事回天力未加。
九牧谁为十羊主，百冠当念一人髽。
肘边有石心虽切，腰下无钱手谩叉。
千万有人逢伯乐，为言龙种尚盘车。
悉事
作者：华岳
朝代：宋

欲归未去两纷拿，何事回天力未加。九牧谁为十羊主，百冠当念一人髽。肘边有石心虽切，腰下无钱手谩叉。千万有人逢伯乐，为言龙种尚盘车。
惜秋
作者：华岳
朝代：宋

祝融嘘火扇骄阳，北陆迎寒酿雪霜。安得金风专岁令，四时心地有清凉。诗到林头落叶时，眼前秋事已无几。何当领取秋容去，收拾诗囊带得归。
惜秋二首
作者：华岳
朝代：宋
体裁：七言绝句

祝融嘘火扇骄阳，北陆迎寒酿雪霜。安得金风专岁令，四时心地有清凉。
惜秋二首
作者：华岳
朝代：宋
体裁：七言绝句

诗到林头落叶时，眼前秋事已无几。何当领取秋容去，收拾诗囊带得归。
感应王祠
作者：华岳
朝代：宋
体裁：七言律诗

如神正直护缧囚，当代公卿总合羞。疏纸未烧谋已遂，炉香方爇病先瘳。乞灵屡假三更寐，释缚常封万户侯。待得有勋书竹帛，一封当为荐宸旒。
慰吴吉甫县尉
作者：华岳
朝代：宋

子鍼如京师，一室膏鼎脔。
兄室虽被戕，一妻犹可免。
伯奢事行役，八子俱蹂践。
兄家祸虽剧，一女特婉娈。
女死固可伤，殊未敌冠冕。
妻在固全躯，丧女忧莫遣。
大厦既灰飞，丰储皆席卷。
鹡鸰起嘆嗟，鸾凰徒展转。
我昔以难勤，荷兄垂劝勉。
兄今以难告，倍觉泪淟涊。
泛观天之理，祸福尝相反。
有难既不死，他时非浅浅。
去兄一牛鸣，为地良非远。
不能见兄慰，面目实有腼。
自料吾与兄，气量及者鲜。
胡为苍者天，与子独羁蹇。
慰吴吉甫县尉
作者：华岳
朝代：宋

子针如京师，一室膏鼎脔。
兄室虽被伐，一妻犹可免。
伯奢事行役，八子俱蹂践。
兄家祸虽剧，一女特婉娈。
女死固可伤，殊未敌冠冕。
妻在固全躯，丧女忧莫遣。
大厦既灰飞，丰储皆席卷。
鹡鴒起叹嗟，鸾凰徒展转。
我昔以难勤，荷兄垂劝勉。
兄今以难告，倍觉泪淟涊。
泛观天之理，祸福尝相反。
有难既不死，他时非浅浅。
去兄一牛鸣，为地良非远。
不能见兄慰，面目实有靦。
自料吾与兄，气量及者鲜。
胡为苍者天，与子独覉蹇。
慰吴吉甫县尉
作者：华岳
朝代：宋

子针如京师，一室膏鼎脔。兄室虽被戕，一妻犹可免。伯奢事行役，八子俱蹂践。兄家祸虽剧，一女特婉娈。女死固可伤，殊未敌冠冕。妻在固全躯，丧女忧莫遣。大厦既灰飞，丰储皆席卷。鹡鸰起叹嗟，鸾凰徒展转。我昔以难勤，荷兄垂劝勉。兄今以难告，倍觉泪淟涊。泛观天之理，祸福尝相反。有难既不死，他时非浅浅。去兄一牛鸣，为地良非远。不能见兄慰，面目实有腼。自料吾与兄，气量及者鲜。胡为苍者天，与子独羁蹇。
憩妙因寺
作者：华岳
朝代：宋
体裁：五言律诗

萧寺寒山外，崎岖一径幽。断云迎客入，曲水护堤流。木石四时古，轩窗五月秋。午烦聊小憩，拂石为支头。
戏呈赵可父
作者：华岳
朝代：宋
体裁：七言律诗

少年场屋擅词锋，审谳无私只奉公。夜月兰宫无宿曜，秋霜莲幕有春风。明堂难毁周公制，乡校犹存子产功。文德自来能服远，更烦刘向为和戎。
折桂园友人宴
作者：华岳
朝代：宋

墙头罗绮碧云浓，墙外秋韃电掣空。
蝴蝶拍开花面粉，鹧鸪吹落杏腮红。
翠裀不卷珠帘月，蜡烛还摇锦袖风。
醉眼不知尘世有，直疑身在广寒宫。
折桂园友人宴
作者：华岳
朝代：宋

墙头罗绮碧云浓，墙外秋韆电掣空。
蝴蝶拍开花面粉，鹧鸪吹落杏腮红。
翠裀不卷珠帘月，蜡烛还摇锦袖风。
醉眼不知尘世有，直疑身在广寒宫。
折桂园友人宴
作者：华岳
朝代：宋

墙头罗绮碧云浓，墙外鞦韆电掣空。蝴蝶拍开花面粉，鹧鸪吹落杏腮红。翠裀不卷珠帘月，蜡烛还摇锦袖风。醉眼不知尘世有，直疑身在广寒宫。